EDITORIAL 


UN IERARH CĂRTURAR ŞI UN PĂRINTE IUBITOR 


Activitatea Mitropolitului Nicolae Corneanu cuprinde 
o paletă largă de preocupări, unul din aspectele mai puţin 
cunoscute ale arhipăstoririi sale fiind însă acela de a-i ajuta 
pe slujitorii altarelor care au suferit persecuții din partea 
autorităţilor comuniste atee și au îndurat ani mulţi de 
temniţă și prigoană. Acest lucru arată că regretatul și eru- 
ditul ierarh bănăţean a avut o inimă largă, plină de bună- 
tate faţă de cei din jur și un curaj demn de toată aprecie- 
rea. În cei 52 de ani de arhipăstorire a preoţilor, monahilor 
şi credincioşilor din Arhiepiscopia Timişoarei şi 
Caransebeşului, cu cele două judeţe bănăţene - Timiş şi 
Caraş-Severin (acesta din urmă redat Episcopiei 
Caransebeşului, în anul 1994, prin purtarea de grijă a 
Înaltului nostru ierarh) — Părintele Arhiepiscop şi Mitro- 
polit Nicolae a desfășurat o pilduitoare activitate pastoral- 
misionară, culturală, științifică, ecumenică și filantropică, 
care aşteaptă încă să fie investigată, analizată şi pusă în 
valoare. 

Orientat către vocaţia sacerdotală prin modelul tatălui 
său, preotul Liviu Corneanu de la Caransebeș, decedat de 
tânăr, și influenţat de viaţa unchiului său, cunoscutul teo- 
log, publicist, om de cultură și politician Cornel Corneanu 
(fost secretar al episcopului Miron Cristea, vicepreședinte 
al Camerei Deputaţilor și membru în toate forurile de 
conducere ale Bisericii), tânărul Nicolae Corneanu a făcut 
studii strălucite de Teologie la București, unde și-a dez- 
voltat vocaţia pentru patristică, filozofie și limbi clasice 
aşa încât, la vârsta de numai 26 de ani, susţinea deja teza 
de doctorat în Teologie. 

Pentru început activează ca profesor la Academia Teo- 
logică din Caransebeș, secretar eparhial și consilier cultu- 
ral la Arhiepiscopia Timișoarei și Caransebeşului, din nou 
ca profesor la Seminarul teologic din Caransebeș, confe- 
renţiar universitar la Institutul teologic din Sibiu, de unde 
a fost ales Episcop al Aradului (15 decembrie 1960) și 
Mitropolit al Banatului, instalarea având loc la 4 martie 
1962. Privind acum retrospectiv spre începuturile activi- 
tăţii teologice, științifice şi de cercetare a mitropolitului 
cărturar Nicolae Corneanu, membru al Uniunii Scriitorilor 
și membru de onoare al Academiei Române, ne încearcă 
un justificat sentiment de uimire în faţa operei atât de 
bogate pe care Înaltpreasfinţia Sa a lăsat-o generaţiilor 
actuale și celor ce vin după noi și care este întrucâtva 
cunoscută, mai ales specialiștilor. 

Nu numai problemele de patristică erau însă abordate 
de harnicul diacon Nicolae Corneanu, ci și aspecte biblice, 
omiletice, liturgice etc., unele dintre acestea au fost publi- 
cate în volum, altele așteaptă să fie descoperite și tipărite, 
aşa după cum vrednice de analizat și de trimis latipar sunt 

referatele și comunicările susţinute la numeroasele întâl- 
niri interconfesionale, științifice și ecumenice la care a 
participat, atât în ţară cât și în străinătate. Bogata activitate 
teologico-știinţifică a mitropolitului nostru este întregită 
de publicarea unor predici, articole și studii necesare pre- 
oţilor, studenţilor teologi, seminariștilor și credincioșilor 
noștri și mai ales de lucrarea sa pastorală, filantropică şi 
administrativ-gospodărească. 

Un aspect mai puţin cunoscut al acestei activităţi, 
foarte interesant și foarte important, care va trebui de 
asemenea să fie cercetat cu atenţie, este acela al purtării 
de grijă arătată de Înaltul ierarh de la Timișoara faţă de 
numeroși preoți, foști deţinuţi politic, pe care i-a încadrat 
la parohie în vremurile grele de dinainte de 1989. leșiţi 
din lagăre şi închisori comuniste, aceşti preoţi, marea 
majoritate căsătoriţi și având copii, erau ai nimănui. Mar- 
ginalizaţi de autorităţile comuniste, hărţuiţi și urmăriţi 
permanent de fosta securitate comunistă, fără mijloace 
de subzistență, cu copiii respinși de la facultăţi, au găsit 
în mitropolitul Nicolae Corneanu un salvator, un părinte 
iubitor care, făcând dovada unui curaj demn de toată 
lauda, le-a oferit o casă parohială, o bucată de prescură 
şi un salariu pentru întreţinerea familiei. 

Amintim aici doar pe câţiva: Traian Dobromirescu, fost 
preot la catedrala „Sfântul Gheorghe” din Caransebeș, 
încadrat după detenţie, la parohia Cornuţel (lângă Caran- 
sebeș); Alexandru Onoriu Nicolici din Vălișoara (CS), fost 
preot la Teregova, încadrat la parohia Timișoara Iosefin; 
Romulus Pop, din Banloc, încadrat paroh la Delinești, pro- 
topopiatul Caransebeș; Lazăr Magheţ din Glimboca (CS), 
încadrat după eliberare (1964) la parohiile Dezești, Cup- 
toare-Secu, Zorlenţu Mare și lablaniţa; loan Simu din 
Ticvaniu Mare, încadrat la Moniom (CS), în anul 1965; Isaia 
Suru din Duboz(TM), fost preot în Caransebeș, reîncadrat 
la parohia Turnu Ruieni (CS), în anul 1964 și Constantin 
Târziu din Lugoj, grațiat în 1964, a slujit ca paroh la Heze- 
riş (TM). Aceștia sunt doar câţiva din zecile de slujitori ai 
altarelor bănăţene condamnaţi la ani mulţi de temniţă și 
lagăr, ori deportaţi în Bărăgan, la Canal, în Deltă și în alte 
locuri de distrugere a elitei româneşti, care au beneficiat 
de dragostea creștinească, purtarea de grijă, atenţia și 
prețuirea mitropolitului academician Nicolae Corneanu, 
regretat acum de preoţii, monahii și credincioşii bănăţeni 
pentru cei 52 de ani de rodnică arhipăstorire în fruntea 
Bisericii bănăţene. 

Pentru toate acestea și pentru multe altele, rugăm 
mereu pe Părintele ceresc să-l răsplătească pe Părintele 
Mitropolit Nicolae cu pacea și cu lumina cea neînserată a 
Împărăției Sale cerești. 


Învierea 


MITROPOLITUL NICOLAE CORNEANU 
ȘI PROBLEMELE LUMII CONTEMPORANE 


Dacă am putea clasifica opera regretatului mitropo- 
lit dr. Nicolae Corneanu, am găsi că sunt mai multe 
direcţiile de orientare teologică. Aşa bunăoară se știe că 
formarea de bază a teologului Nicolae Corneanu a fost 
Patrologia, primele și cele mai multe studii încadrându- 
se în această disciplină. Pe lângă aceasta însă teologia 
ierarhului atinge în profunzime și alte discipline teolo- 
gice, cum ar fi Misiologia şi Ecumenismul. Nu întâmplă- 
tor în anii profesoratului la Sibiu mitropolitul Nicolae 
Corneanu a predat și disciplina numită Îndrumări misi- 
onare. 

Se ştie, Misiologia este disciplina teologică ce se 
ocupă cu studierea felului în care Teologia în general şi 
Biserica în special, răspund diferitelor etape istorice, 
sociale, politice și de altă natură. Parte din opera publi- 
cistică a ierarhului plecat dintre noi, corespunde tocmai 
tipologiei misionare din anii cât ierarhul a păstorit la 
Timişoara, mai precis din anii de după Revoluţia din 
Decembrie 1989, când reprezentanţii Bisericii au putut 
să spună liber ce gândesc. 

În anul 1990 Editura Mitropoliei Banatului din Timi- 
şoara scoate la lumină volumul de studii, note şi comen- 
tarii teologice intitulat Quo vadis?, titlu inspirat de roma- 
nul scriitorului polonez Henryk Sienkiewicz. 

Plecând de la întrebarea „încotro se îndreaptă astăzi 
teologia creştină în general și cea ortodoxă în special?” 
Î.PS. Sa Nicolae Corneanu abordează teme de actualitate 
creștină cum ar fi: Ortodoxia astăzi, Bisericile creștine și 
ecumenismul, Terminologie ecumenistă, Biserica și unele 
din marile probleme ale lumii de azi, Reflecţii teologice pe 
marginea unora din cuceririle recente ale științei, în care 
prezintă cititorilor abordări unice pentru literatura teo- 
logică românească. 

Cum altfel ar putea fi catalogate consideraţiile teo- 
logice despre: sărăcie, nevârstnici și vârstnici, handi- 
capaţi, explorarea cosmosului, realizări ale geneticii 
moderne, orientări noi în biologie, tragedia aborige- 
nilor, toxicomania și altele, toate fiind foarte bine 
documentate ştiinţific și teologic până la momentul 
apariţiei lor? 

După multe ezitări, cum însuşi mărturiseşte Î.P.S. Sa 
Nicolae, zecile de articole apărute ca editoriale ori ca 
meditații la rubrica, Crâmpeie din cotidian”, în foaia Învi- 
erea', editată de Arhiepiscopia Timişoarei și Caransebe- 
șului, apoi doar de cea a Timișoarei, au fost reunite în 
două volume substanţiale intitulate Pe baricadele presei 
bisericești (Editura Învierea, Timişoara), ambele apărute 
în anul 2000. 

În primul volum sunt cuprinse articolele de fond 
scrise în bilunarul amintit în perioada anilor 1990-1999, 
iar în cel de-al doilea volum putem reciti atât scurtele 
intervenţii ce au alcătuit între 1992-1999 rubrica, Crâm- 
peie din cotidian”, cât și numeroase interviuri publicate 
în diverse periodice. În toate aceste materiale Î.PS. Sa ia 
„atitudine faţă de problemele care privesc Biserica și 
credincioșii ei, (...), exprimând idei și opinii dictate, nu 
de poziţiile așa - zis oficiale, ci ascultând mai ales glasul 
conștiinței” și încercând să atragă,„atenţia cititorilor asu- 
pra contemporaneităţii ecleziastice în modul cel mai 
deschis posibil”. 

În acelaşi an, 2000, iese de sub tiparul Editurii, „Jur- 
nalul literar” din Bucureşti volumul Pe firul vremii. Medi- 
taţii ortodoxe, ce reuneşte articolele publicate la rubrica 
„Meditaţii ortodoxe” a publicaţiei Jurnalul literar”, înce- 
pând din noiembrie 1994 şi până în octombrie 2000. 
După cum afirmă întâistătătorul Mitropoliei Banatului, 
fiecare articol este o„«meditaţie» axată pe probleme care 
mi se păreau actuale”, dorinţa Î.P.S. Sale fiind aceea „de 
a împărtăși semenilor punctul de vedere al Bisericii, aşa 
cum l-am înţeles eu și aş vrea să cred că n-am greșit prea 
mult, deși în anumite probleme existau sau mai există 
încă opinii variate”. 

Un an mai târziu apărea la Editura Dacia din Cluj- 
Napoca, în cadrul colecţiei „Homo religiosus”, volumul 
Credinţă și viaţă. Culegere de studii teologice. Acesta reia 
unele articole scrise de ierarh de-a lungul diferitelor res- 
ponsabilităţi în cadrul Bisericii, care sunt grupate în 
cadrul capitolelor: Teologia și viaţa, Persoana Mântuito- 
rului lisus Hristos, Fecioara Maria, mama lui lisus, Sărbători 
închinate Mântuitorului și Maicii Domnului, Religie, creș- 
tinism și ortodoxie şi Gânduri creștinești. O listă de la final 
indică publicaţiile în care au apărut materialele incluse 
în volum, acestea din urmă fiind selectate de către autor 
pe temeiul actualităţii lor și interesului pe care l-au acor- 
dat cititorii la prima lor apariţie. 

În pas cu vremea este un nou volum de articole și 
studii pe teme variate, apărut în anul 2002 (Editura Învi- 
erea, Timișoara). Autorul menţionează dintru început că, 
mare parte din articolele publicate în „Învierea” şi „Jur- 
nalul literar”au apărut deja în volum, dar după anul 2000 
au mai apărut articole și studii, pe care le-a inclus în 
volumul de faţă. Cele mai multe dintre subiectele tratate 
au fost inspirate de aspecte ale vieţii de zi cu zi, ori de 
parcurgerea presei, de noutăţile cotidiene sau de unele 


atitudini ale oamenilor de cultură din preajmă. În toate 
am plecat de la convingerea - spune autorul - că și repre- 
zentanţii Bisericii e bine, necesar și oportun să-și exprime 
punctul de vedere, contribuind la mai buna orientare a 
societăţii din care facem parte”. Din cuprins merită sem- 
nalate capitolele: Meditaţii ortodoxe, Pagini din „Învierea” 
şi Gânduri creștinești. 

În anul 2008, tot la Editura eparhială Învierea va apă- 
rea volumul Pentru mai binele obștesc, care cuprinde 
articole şi studii privind realitatea cotidiană, dar și tre- 
cutul, cu evenimentele și personalităţile lui. Volumul este 
alcătuit din două părţi: Să ne urmăm înaintașii şi Gândind 
la cei de odinioară, fiecare cuprinzând mai multe mate- 
riale care abordează teme istorice, sociale, religioase și 
culturale. Inedite sunt articolele: Creangă diaconul, 
Arghezi monahul, Emil Cioran și Dumnezeu, Breban cre- 
dinciosul, Franz Listz și muzica sacră, Episod din lupta pen- 
tru menţinerea Episcopiei Caransebeşului, Tragedia unui 
episcop ș.a. Cele două din urmă cuprind însemnări cu 
privire la evenimentele dureroase petrecute la Episcopia 
Caransebeșului la finele anilor '50 ai secolului trecut, 
cărora ierarhul autor le-a fost martor. 

În cursul anului 2009, tiparul Tipografiei arhidiece- 
zane din Timişoara scotea sub aceeași siglă a Editurii 
Învierea, volumul Pe aripile cuvântului, care porneşte, 
după mărturia proprie a autorului de la romanul ecra- 
nizat cu mai mult timp în urmă intitulat „Pe aripile vân- 
tului”a scriitoarei Margaret Mitchell. Şi pentru că„dese- 
ori cărţile ajung mai greu la cititori, gândurile pe care 
doresc să le transmit sper să ajungă la ei ca şi cum ar 
avea niște aripioare ale unor păsărele care străbat văz- 
duhul până ajung la fiecare”, se arată de către autor în 
Cuvântul înainte. Lucrarea este structurată, la fel ca şi cea 
anterioară semnată de Înaltpreasfinţia Sa, pe teme de 
interes cum ar fi: Probleme bisericești, Biserica la români, 
Ortodoxia bănăţeană, Pagini patristice şi Interviuri şi 
declarații. 

Și pastoralele dintre anii 1990-2014 - publicate în 
două volume - cuprind la final referiri privitoare la sta- 
rea morală și materială a societăţii, sau alte probleme 
actuale. 

Concluzionând, mitropolitul Nicolae Corneanu a fost 
un fin misiolog, un teolog adevărat la curent cu tot ceea 
ce se întâmplă în regiune, în ţară și în lume. Primea zilnic 
presa locală și centrală şi urmărea și ştirile de la TV. În 
funcţie de ceea ce i se părea interesant scria câte un 
articol, propunând mereu o viziune creştină asupra unui 
subiect sau altuia. Aşa se face că a fost aproape singurul 
teolog ortodox de la noi care a scris constant în perioada 
anilor 1990-2010, despre teme privind Biserica, lumea 
şi societatea în care a trăit. A făcut aceasta din convin- 
gere că lumea trebuie să afle mesajul Evangheliei, pentru 
a se converti la Hristos, pentru a afla Calea, Adevărul și 
Viaţa. 

AUREL GHEORGHE ARDELEANU - 
SCULPTOR AL PERSOANEI UMANE 


Şi le zicea lisus: Nu este prooroc disprețuit, decât în patria 
sa şi între rudele sale și în casa sa (Marcu 6, 4). 

Dramaturg şi prozator, cunoscut şi recunoscut ca atare, 
deţinător de importante premii, comentat, citit, reprezen- 
tat, Aurel Gheorghe Ardeleanu ni se adresează, de o bună 
bucată de vreme, nouă, tuturor celor dispuși, doritori şi 
capabili să privim, să contemplăm, să vedem cu adevărat 
și să înţelegem, deopotrivă, și, poate, mai cu seamă, în 
calitatea sa de sculptor. Mă refer la proiectul plastic iniţiat 
în 1990 și intitulat Portretul — o lume - generic sub care 
artistul a organizat, până în prezent, patru expoziţii. 

În aproapeun sfert de veac, Aurel Gheorghe Ardeleanu 
a realizat nu mai puţin de 44 de 
lucrări de artă monumentală, insta- 
late în spaţii publice (monumente, 
statui, basoreliefuri, dar, mai ales, 
busturi), pe mai tot arealul banatic, 
precum și în Portugalia ori Serbia. 
Acestora li se adaugă o serie impor- 
tantă de portrete (aproximativ 50) 
ale unor personalităţi (multe în 
viaţă), majoritatea din aceeași zonă 
geografică. Cei portretizaţi sunt, cu 
precădere, scriitori, slujitori ai bise- 
ricii, muzicieni, actori, plasticieni, dar 
şi medici, profesori, jurişti, publiciști. 

Dintre busturile (destinate locu- 
rilor publice) și dintre portrete, aș 
reține: 

1. Istorie, Politică (12 busturi): A. 
I. Cuza, Regina Maria, Al. Mocioni; 

2. Personalităţi bisericești (14): Patriarhul Miron Cristea, 
Mitropolitul Nicolae Corneanu, arhimandritul Filaret 
Musta, preotul loan Imbroane 

3. Scriitori, profesori (20): Virgil Birou, SorinTitel, Lucian 
Blaga, G.l.Tohăneanu (vezi foto); 

4. Muzicieni, actori (11): Nicolae Boboc, lon Românu, 
Filaret Barbu, Gh. Leahu; 

5. Artă plastică (7): Deliu Petroiu, loachim Miloia, Viorel 
Cristea; 

6. Alte profesii: arhitectul Victor Vlad, chirurgul Vladimir 
Fluture, avocatul Emanuil Ungurianu, florarul Wilhelm 
Munhle. 

Aceste prezenţe hieratice și impunătoare, impresio- 
nante prin siguranţa execuţiei, prin similitudinea, de 
formă și fond, cu prototipul, dar, mai cu seamă, prin mis- 
terul indefinisabil al fiinţei lor (al fiinţei, în genere), prin 
capacitatea lor de a comunica abisal cu lăuntricitatea celui 
ce le trece prin preajmă, aceste statui, aceste făpturi de 

bronz, întâlnite în parcuri, în pieţe, în curtea unor biserici, 
în săli de expoziţie, în încăperi particulare, înnobilează 
urbea, înnobilează întreaga parte de Vest a României, iar 
unele dintre ele au ajuns, cum aminteam, până departe, 
pe alte meleaguri: Lucian Blaga, spre exemplu, poetul ce 
ne-a dat “La curţile dorului”, și care, acum, se află, prin 
bustul său, în Portugalia, ţara unuia din puţinele sinonime 
- parţiale - ale “dorului” românesc: “saudade” (alături de 
gallegul “morriia” și de canarianul “magua”). 

Am spus de mai multe ori și nu ezit să repet, atunci 
când se iveşte prilejul: contemporani fiind cu Aurel Ghe- 
orghe Ardeleanu, cu acest om retras, mult prea cufundat 
în munca lui spre a avea timp și 
poftă dezarvă, fire superioară, apar- 
ţinând, incontestabil, elitei minţii și 
a duhului, nu suntem în stare, nu ne 
e la îndemână, uneori, să luăm 
seama, tocmai din pricina acestei 
vecinătăţi spaţio - temporale, la 
valoarea și la importanţa artistică și 
cultural-socială a creaţiei sale.Valoa- 
rea, însă, spre deosebire de noi, 
oameni de pământ, este nepieri- 
toare. Se citește acest adevăr în seni- 
nătatea neclintită a statuilor, în cal- 
mul neliniștit, şi întors înspre sine, al 
creatorului lor. Ars longa... 

Dincolo de mesajul artistic, social 
și cultural al operei, decelăm, însă, 
mesajul ei filozofic (implicat, desigur, 
în cel estetic), mesaj orientat spre 
fundamente, spre starea și devenirea umanităţii profunde. 

Observăm de asemenea că, în contrast cu un aseme- 
nea tablou deloc optimist, toţi eroii lui Aurel Gheorghe 
Ardeleanu au trăit, sau trăiesc, pentru un ideal, că toţi au 
avut, ori au, cultul valorilor, că toţi au avut, ori au, necesi- 
tăţi spirituale conștientizate, că toţi, pentru a prelua feri- 
cita spusă a lui Francois Mauriac, “mettent l'infini dans le 
fini” (și nu invers, cum se întâmplă îndeobște). 

Aurel Gheorghe Ardeleanu smulge din nepăsare, din 
uitare , din anonimat exemplare umane purtătoare de 
excelenţă, și le oferă prezentului și viitorimii. Acesta ni se 
pare a fi meritul de căpetenie al creaţiei sale: încercarea 
de a salva persoana umană, prin artă, prin impuls și con- 
ştiinţă estetică, pe temeiul unui umanism de factură spi- 
rituală. 

Trecând în revistă și, apoi, stăruind asupra amplei suite 
a busturilor și portretelor, am constatat că pot fi identifi- 
cate, în cazul tuturor, trei niveluri structurale, analiza îna- 

intând dinspre sensibil spre intelectiv, de la elementele 
de ordin iconic (eventual, și indicial sau lingvistic), la cele 
de ordin moral, intelectual, chiar metafizic. 

În viziunea noastră, aceste niveluri sunt: 

1.Asemănarea (altfel spus, aparenţa, omul social). Evo- 
carea asemănării cere talent şi meșteșug; 

2. Chipul (omul lăuntric, deseori disimulat, non-confe- 
siv). Suprinderea lui îi pretinde sculptorului intuiţie precisă 
și adâncă; 

3. Ființa (omul esenţial, idea de om, sădită în orice făp- 
tură cugetătoare, condiţia umană particularizată). Suge- 
rarea fiinţei (a modului în care omul lăuntric se raportează 
la Marele Mister) presupune, din partea sculptorului, 
capacitatea de a empatiza (vital) cu modelul, dincolo de 
orice contingenţă. 

Vom apela, spre a ilustra și proba aceste afirmaţii, la 
unul dintre busturile cele mai recente, anume cel consa- 
crat Profesorului Gheorghe |.Tohăneanu (vezi supra), ilus- 
tru dascăl la Filologia timişoreană, mutat la cele veșnice 
cu un număr de ani în urmă. Analiza plastică şi semantico- 
estetică a acestei lucrări, urmând chenarul schiţat mai sus, 
se poate rezuma astfel: 

1.La palierul asemănării, reuşita sculptorului este fra- 
pantă. Ea ne oferă un G. |. Tohăneanu recognoscibil nu 
doar în ansamblu și în suprafaţă, ci și în detalii şi în pro- 
funzimea înfățișării sale. Nota distinctivă fundamentală 
este cerebralitatea, realizată, plastic, mai întâi, prin verti- 
calitatea puţin înclinată a craniului, determinată, la rându- 
i, parcă, de clar perceptibila (și cât de sugestiva!) lui supra- 
dimensionare. Apoi, prin joncţiunea fină, sprijinită pe 
ovalul sprâncenelor și pe liniile orizontale ori verticale ale 
frunţii, dintre calota craniană și jumătatea inferioară a 
capului. Fruntea, mult prelungită, de-o parte și de alta a 
şuviţei centrale, conduce către aceeași sugestie. Într-ade- 
văr, cine l-a cunoscut pe Profesorul G. |. Tohăneanu știe 
prea bine: prima și cea mai cuprinzătoare, și mai exactă, 
definiţie a prezenţei sale imediate era cerebralitatea. 

2. Chipul bustului (oglinda plastică a omului lăuntric) 
ne vorbește despre forță (forţa inteligenţei, a sensibilită- 
ţii, a voinţei, a caracterului). Curba decisă, vag ironică, a 
gurii, nasul puternic, dublul “T” frontal, desenat clar, în 
armonie cu bărbia despicată și împinsă înainte, sunt 
câteva din semnele exterioare ale puterii, ale energiei din 
adâncuri. O aură de clasicitate (de antichitate târzie) învă- 
luie întregul, așa cum, de altfel, îi șade bine celui care a 
tradus Eneida (epopee comentată îndelung, ţin minte, de 
profesor, în neuitate după-amieze, în sala de seminar, cu 
grupa de studenţi din care eu însumi făceam parte. — 
Infandum, regina, jubes renovare dolorem...). 

3. Fiinţa, sinele, secretul inexprimabil al eului, lumea 
lui nerostită, dialogul lui cu sine și cu Cel Ascuns ne oferă, 
cred, unele surprize. Lectura și interpretarea semnelor 
plastice, din acest unghi, anunţă o fractură, o discontinu- 
itate în raport cu palierele perceptibil și inteligibil (ase- 


mănarea și chipul), punând în lumină polisemia referen- 
tului și impresionanta vocaţie introspectivă și 
recuperatoare de care face dovadă sculptorul. Echilibrul 
clasic (tensionat, e drept, chiar la primele două niveluri) 
etulburat aici, chiar abandonat, la răstimpuri, în favoarea 
unei modernităţi problematice, sceptice și agnostice, 
poate. În prim-planul analizei semiotice intră, acum, ochii. 
Privirea pare a nega aproape tot ce afirmă liniile dure și 
sigure ale frunţii, toată detașarea clasică a surâsului și a 
bărbiei. Ba chiar zâmbetul însuși, prelungit prin linii 
incerte, ce alunecă în vid, în abis, crispează, ca într-o inter- 
faţă, fizionomia în întregul ei, lăsând să transpară, sub 
învelișul ferm, datele centrifuge ale unei persona tragica. 
lar pomeţii, sporiţi de două adaosuri, ne vorbesc, aidoma 
arcadelor, de insomnie, de evadări în vis, de prăbușiri în 
coșmar, de neliniște, de chinul interogaţiilor lipsite de 
răspuns. Descoperim, așadar, că modelul sculptorului a 
fost mai misterios decât am fi crezut (decât au bănuit toţi 
cei care l-au știut). A fost nevoie de esenţializarea, prin 
artă, a persoanei, în integralitatea ei, ca să o descifrăm 
astăzi, post-mortem. Putem presupune că axa lăuntrici- 
tăţii lui G.I. Tohăneanu era angoasa, generată de frisonul 
neantului, de confruntarea dilematică între conștiința 
“fiinţei întru moarte” (Heidegger) și nădejdea (neconvinsă) 
în ceea ce am numit, cândva, “fiinţa întru mântuire”, 

Astfel se conturează echivalentul intelectual şi meta- 
fizic, echivalentul hermeneutic al acestei, mă incumet să 
spun, capodopere. Aduc în sprijinul unui atare calificativ 
un argument în plus, faţă de cele anterioare, care vizau 
densitatea substanţei, în armonie cu adecvarea formei, 
un argument considerat, în general, imbatabil. Anume, 
celebra secțiune de aur. Pornind de la enunţul euclidean 
(anul 300 î. H.):„Spunem că un segment de dreaptă a fost 
împărțit în medie și extremă raţie atunci când segmentul 
întreg se raportează la segmentul mai mare precum se 
raportează segmentul cel mare la cel mai mic“, am calculat- 
o în fel și chip, luând măsurile bustului. Toate raporturile 
semnificative se adună, cuminţi, în numărul irațional q 
(1,6....). 

Vom conchide afirmând că, spre deosebire de acele 
orientări ale plasticii contemporane, care experimentează, 
prioritar, dacă nu exclusiv, în suprafaţă, pe orizontală, în 
sintagmă, care ajung, eventual, la complexitate formală, 
sculptura lui Aurel Gheorghe Ardeleanu, ingeniosul, chiar 
polemicul său proiect, Portretul — o lume adaugă mijloa- 
celor moderne de expresie, adaugă pomenitei comple- 
xităţi, dimensiunea profunzimii, adică dezbateri ce ţin de 
verticalitate, de abisalitatea sufletească, de paradigmă. 
Rămânând, din fericire, un clasic, sculptorul este mai mult 
decât modern, este original și inovator. Într-o vreme a 
negativismelor și nimicniciilor, opera sa restaurează, cu 
mijloacele desăvârșirii artistice, încrederea în persoana 
umană și în perenitatea ei, ca subiect şi obiect al oricărei 
creaţii pământești. 

SFÂNTA PARASCHEVA, 
CEA MULT FOLOSITOARE 


Motto: Bucură-te, luminătoarea Moldovei; Bucură-te, 
sprijinitoarea Epivatei; Bucură-te, învăţătoarea părinţilor 
tăi; Bucură-te, ceea ce n-ai adunat averi pământești; 
Bucură-te, adunătoarea cerestilor daruri; Bucură-te, ceea 
ce n-ai primit hainele cele scumpe; Bucură-te, cinstitoarea 
hainei smereniei; Bucură-te, îndreptătoarea mândriei; 
Bucură-te, cinstitoarea fecioriei; Bucură-te, sprijinitoarea 
bătrânilor; Bucură-te, osânditoarea dușmanilor; Bucură- 
te, miluitoarea săracilor; Bucură-te, Sfântă Parascheva, 
mult folositoare... 


Sfânta Parascheva este cea mai populară dintre toţi 
sfinţii ale căror moaște se află pe teritoriul țării noastre. 
Marea evlavie faţă de Cuvioasa se explică tocmai prin 
convingerea și constatarea că ea este mult folositoare 
prin rugăciunile ei înaintea lui Dumnezeu, dăruind fie- 
căruia ajutorul de care are nevoie. Acatistul închinat 
sfintei o numeşte „izvorâtoare a milostivirii“ şi „ocroti- 
toare neobosită“, iar minunile consemnate de-a lungul 

timpului dovedesc cu prisosinţă adevărul acestor 
cuvinte. 

În fiecare an, la 14 octombrie, Biserica Ortodoxă de 
pretutindeni prăznuieşte pe Cuvioasa Maică Parascheva. 
În chip deosebit ea este cinstită în Moldova, întrucât 
de mai bine de 350 de ani moaştele ei se găsesc la laşi, 
fiind izvor de binecuvântare şi însănătoşire duhov- 
nicească şi trupească pentru toţi cei care o cheamă în 
rugăciune să fie mijlocitoare către Preamilostivul 
Dumnezeu. 

Dacă Sfânta Muceniţă Paraschevi, prăznuită la 26 
iulie în calendarul creștin ortodox, este cunoscută în 
popor cu numele „Sfânta Vineri”, Cuvioasa Maică Paras- 
cheva a fost numită, mai cu seamă în Moldova,,Vinerea 
Mare”. Ca un simbol al unităţii Ortodoxiei de pretutin- 
deni, viaţa de după moarte a Sfintei Parascheva arată 
că sfinţenia ridică din neamul său pe omul ce s-a ase- 
mănat cu Dumnezeu, făcându-l lumină de iubire și 
apropiere între toţi cei care mărturisesc și viază întru 
aceeași credinţă. 

Mărturie despre cinstirea adusă de strămoșii noștri 
Sfintei Parascheva sunt bisericile ctitorite cu hramul 
Cuvioasa Parascheva nu numai în Moldova, dar și în 
Transilvania și în Ţara Românească. 

Sfânta Cuvioasă Parascheva a trăit pe pământ în 
prima jumătate a veacului al XI-lea. Prima menţiune în 
limba română despre viaţa sfintei o găsim în „Cartea 
românească de învăţătură” a Mitropolitului Varlaam al 
Moldovei, lași, 1643. 

În ziua de 14 octombrie toţi credincioşii sunt în săr- 
bătoare. Astăzi se prăznuiește patroana cea de peste 
an, Preacuvioasa Maica noastră Parascheva, ocrotitoa- 
rea Moldovei, rugătoarea și grabnic ajutătoarea tuturor 
credincioşilor care cer mijlocirea ei. În această zi se 
adună la Catedrala Mitropolitană de la lași, încă din 
ajun, mii de credincioși care vin să se roage, să se 
închine și să sărute cu evlavie racla cu moaștele Sfintei 
Parascheva. 

lată, sunt peste 350 de ani de când această mireasă 
a lui lisus Hristos ne ocrotește cu sfintele ei moaşte. Ce 
slujbe frumoase și cântări alese nu se fac acum în sfin- 
tele noastre mănăstiri, în cinstea Cuvioasei Parascheva! 
Dar cine poate spune de câte primejdii nu ne-a scăpat 
Dumnezeu, de-a lungul secolelor, cu mijlocirea Cuvi- 
oasei? De aceea, suntem datori să-i cinstim pe sfinţi, 
că ei sunt,prietenii lui Dumnezeu” și rugătorii noștri la 
cer. Să cinstim cu credinţă și pe Cuvioasa Parascheva, 
să-i sărutăm cu evlavie sfintele ei moaște ori de câte 
ori avem posibilitatea. Apoi, să citim adesea acatistul 

ei, cântându-i cu toţii într-un glas această scurtă rugă- 
ciune: Bucură-te, Parascheva, mult folositoare! Amin. 

Altfel spus, Sfânta Parascheva este cea mai populară 
dintre toţi sfinţii ale căror moaște se află pe teritoriul 
României, dovadă grăitoare în acest sens fiind mulţi- 
mea de pelerini care se închină moaștelor sale la Cate- 
drala Mitropolitană din lași. 

Mai mult, sute de biserici de parohie din România 
sunt închinate ei pentru a le ocroti, iar în nordul Greciei, 
Bulgaria și Serbia credincioşii ortodocşi o cinstesc, de 
asemenea, cu multă evlavie (A se vedea în această pri- 
vinţă frumoasa carte - album, în limbile română, greacă 
și engleză, Sfânta Parascheva - Călăuza pelerinilor, Edi- 
tura mitropolitană, Trinitas, lași, 2000). 

În București există optsprezece biserici cu hramul 
Sfânta Cuvioasă Parascheva, iar mai recent (din anul 
2008) chiar Paraclisul vechi din Reședința Patriarhală a 
primit şi hramul Sfânta Cuvioasă Parascheva. 

Sfânta Cuvioasă Parascheva este numită în Acatis- 
tul ei „mult folositoare”. Fiecare icos se încheie prin 
cuvintele: „Bucură-te Sfântă Parascheva, mult folosi- 
toare”. O citire sau o ascultare atentă a Acatistului ei ne 
arată în ce fel este ea „mult folositoare”. 

Sfânta Cuvioasă Parascheva alină suferinţa, mângâie 
pe cei întristaţi, izbăvește pe cei deznădăjduiţi (Icos 1). 

Sfânta Cuvioasă Parascheva ascultă rugăciunile pre- 
oţilor cucernici, se roagă Maicii Domnului pentru 
fecioare, povăţuiește văduvele, ajută pe străini, mân- 
gâie pe cei prigoniţi, vindecă bolile trupești (Icos 2). 

Sfânta Cuvioasă Parascheva sprijină pe cei bătrâni, 
miluiește pe cei săraci (Icos 3). 

Sfânta Cuvioasă Parascheva mijlocește către Dom- 
nul pentru toţi creștinii, risipește furtunile, aduce mană 
roditoare şi belșug (Icos 4). 

Sfânta Cuvioasă Parascheva păzeşte în suflete 
dreapta credinţă și cinstirea Sfintei Cruci (Icos 5). 

Sfânta Cuvioasă Parascheva ocroteşte și izbăveşte 
de boli, de spaimă și de pagube (Icos 6). 

Sfânta Cuvioasă Parascheva este mijlocitoarea 
celor ce au greșit, folositoarea celor asupriţi, îndrep- 
tătoarea judecătorilor răi, scăparea celor judecaţi și 
osândiţi, contenire a patimilor, nesprijinitoare a celor 
ce caută numai folosul lor, neizbândire a mijlocirilor 
celor vicleni, domolire a celor puternici, întărire a slă- 
bănogilor, stârpitoare a răutăţilor, izvorâtoare a milos- 
tivirii (Icos 7). 

Sfânta Cuvioasă Parascheva este invocată prin rugă- 
ciuni şi cântări, ca fiind mărirea monahilor, povăţuitoa- 
rea obștii, cinstitoarea cuvioaselor, păzitoare a sihaș- 
trilor, povăţuitoare a dreptei credinţe și surpătoare a 
eresurilor (Icos 8). 

Sfânta Cuvioasă Parascheva este cinstită ca 
fiind aducătoare de ploi mănoase, îmbelșugătoare de 
roade bune, veselitoarea plugarilor (Icos 9). 


Sfânta Cuvioasă Parascheva este lăudată ca cinsti- 
toare a celor ce ne miluiesc, întăritoare a celor ce ne 
slujesc, împreună-lucrătoare cu cei ne hrănesc (Icos 10). 

Sfânta Cuvioasă Parascheva este chemată în rugă- 
ciune ca fiind mângâietoarea celor nenorociţi, povăţu- 
itoarea celor rătăciţi, preablândă îndreptătoare, grab- 
nică ajutătoare (Icos 11). 

Sfânta Cuvioasă Parascheva este rugată să izbă- 
vească pe oameni de toată răutatea, de ceasul osândi- 
rii și de chinul cel de veci, pentru că este pentru toţi 
credincioșii laolaltă și pentru fiecare în parte feritoare 
de răutăţi, aducătoare de bunătăţi, sprijinitoare și a 
mea, a smeritului păcătos (Icos 12). 

Marea evlavie a poporului dreptcredincios față de 
Sfânta Cuvioasă Parascheva se explică tocmai prin con- 
vingerea şi constatarea că ea este mult folositoare, 
dăruind ajutor, prin rugăciunile ei, tinerilor și bătrânilor, 
fecioarelor şi mamelor, bolnavilor şi săracilor. Puterea 
ei vine din sfinţenia și din bunătatea ei, adică din iubi- 
rea ei față de Dumnezeu și faţă de oameni. 

Puterea de ajutorare a sfinţilor este, de fapt, iubirea 
lui Dumnezeu care se revarsă prin sfinţi pentru a întări 
legătura sfântă între oameni și Dumnezeu, mai ales 
când oamenii iubesc Biserica lui lisus Hristos şi cinstesc 
pe sfinţii Lui. 

Prin urmare, comuniunea sfinţilor cu Dumnezeu 
întăreşte și comuniunea oamenilor în rugăciune, în 
căutarea sfinţeniei și a ajutorului lui Dumnezeu. Astfel, 
sfinţii din fiecare neam adună laolaltă în iubirea lui lisus 
Hristos credincioşii din neamul lor şi din alte neamuri. 
Sfânta Cuvioasă Parascheva adună, prin sfinţenia, 
bunătatea și rugăciunile ei făcătoare de minuni, cre- 
dincioşi ortodocşi din popoare diferite ca: români, 
greci, bulgari, sârbi, ș.a. Sfinţii nu aparţin numai nea- 
mului lor, ci ei sunt ai lui Dumnezeu și ai întregii uma- 
nităţi; ei ajută pe toţi oamenii, fiindcă Dumnezeu 
iubește pe toţi oamenii. În acest înţeles, se spune că la 
o mănăstire creștină ortodoxă din Serbia a venit un 
musulman ca să se roage. Atunci, un ortodox l-a între- 
bat: - Cum de-ai venit să te rogi la un sfânt de-al nos- 
tru? Musulmanul a răspuns: - Nu este nici al nostru, nici 
al vostru, ci al lui Dumnezeu (Sfânta Parascheva — Călă- 
uza pelerinilor, Editura mitropolitană, Trinitas, lași, 2000, 
pagina 53). 

Cu alte cuvinte, sfinţenia este iubire și bunătate 
dumnezeiască fără graniţe, care se revarsă în lume prin 
legătura rugăciunii. 

Să cerem, aşadar cu toţii, Sfintei Cuvioase Paras- 
cheva să ne ajute cu rugăciunile ei, ca să ne putem ruga 
şi noi ca și ea, să chemăm ajutorul lui Dumnezeu, nu 
numai pentru noi înşine, ci și pentru alţii. 

Sfânta Parascheva de la lași se bucură în ţară de un 
cult deosebit, mai mult decât toţi ceilalţi sfinţi locali 
care au moaşte în România. În fiecare zi, la Catedrala 

mitropolitană din lași, de dimineaţă până seara târziu, 
se face un mic pelerinaj local continuu, cu credincioși 
de toate vârstele și din toate locurile, veniţi la rugă- 
ciune. În mod deosebit în sărbători, în posturi şi în fie- 
care vineri, considerată „Ziua Sfintei Vineri“, adică a 
Cuvioasei Parascheva, vin mulţi credincioşi și se închină 
la raclă cu credinţă, aducând flori, daruri și îmbrăcă- 
minte pe care le ating de racla cuvioasei pentru a 
dobândi ajutor, sănătate și binecuvântare. 

Dar cea mai mare zi de prăznuire din tot anul este 
ziua de 14 octombrie, ziua Maicii noastre Sfanta Paras- 
cheva, când are loc unul din cele mai mari pelerinaje 
ortodoxe din ţara noastră, la care participă închinătorii 
de la sate și orașe, din toate colţurile ţării. Această zi 
este considerată un adevărat pelerinaj bisericesc naţi- 
onal, care durează până la trei zile. Încă din ajun se scot 
în faţa catedralei moaștele Cuvioasei Sfintei Paras- 
cheva și, timp de două zile și două nopţi, credincioșii 
stau la rând pentru închinare. 

În seara zilei de 15 octombrie, praznicul cuvioasei 
se încheie cu o procesiune în jurul catedralei, având în 
frunte pe mitropolitul Moldovei, care, împreună cu 
clericii şi credincioşii, cu lumânări în mâini, poartă racla 
cu moaştele Cuvioasei Sfanta Parascheva, în sunetul 
clopotelor şi al frumoaselor cântări bisericești. 

După aceea, se așază moaștele în biserică la locul 
lor, se cântă paraclisul Sfintei Parascheva, apoi fiecare 
se întoarce la ale sale cu bucuria marelui praznic în 
suflet și cu mângâierea Duhului Sfânt în inimă. 

lată, în câteva propoziţii, de ce este numită Sfânta 
Parascheva mult folositoare. Evlavia poporului nostru 
faţă de sfinţi s-a bazat nu numai pe datoria morală de 
a cinsti pe sfinţi, ca pe unii care au fost bineplăcuţi lui 
Dumnezeu, ci s-a hrănit şi din ajutorul real pe care sfinţii 
l-au dat celor care îi cinstesc pe ei. 

Evlavia poporului este deci una de ordin practic, ei 
au simţit ajutorul Sfintei şi, de aceea, o numesc mult 
folositoare. Minunile pe care le-a săvârşit în timpul vieţii 
şi după trecerea la viaţa veşnică arată că Sfânta este 
mult folositoare prin ajutorul pe care îl dăruieşte celor 
care caută pe Dumnezeu şi iubesc cu adevărat pe sfinţi 
şi îi cheamă în rugăciune. Deci, numai aşa se explică 
evlavia atât de mare faţă de Sfânta Parascheva. Nu 
datorită teologiei ei, nu datorită neamului ales, nu 
datorită vreunui oarecare renume, ci, în primul rând, 
datorită acestei puteri de a ajuta pe cei în nevoi. Puterea 
aceasta este, de fapt iubirea lui Dumnezeu, care se 
revarsă prin sfinţi. În ajutorul sfinţilor este de fapt 
lucrarea Duhului Sfânt prin ea, în Biserică, lucrarea lui 
lisus Hristos prin sfinţii care sunt aproape de El şi tocmai 
această taină a ajutorului pe care-l primim de la 
Dumnezeu prin rugăciunile sfinţilor, este taina Bisericii 
ca taină a vindecării de păcat, a vindecării de necazuri, 
a vindecării de boală şi a vindecării de moarte. 


lată deci cum Sfânta este mult folositoare. Ea ne 
arată taina mântuirii ca taină a izbăvirii de ceea ce este 
contrar vieţii, de ceea ce este contrar chemării noastre. 

Aşadar, mult folositoarea Parascheva ne arată cât 
de folositor este harul lui Dumnezeu, care se revarsă în 
lume prin mijlocirea sfinţilor. Este cu totul vrednic de 
a aminti faptul că dintre sfinţii din ţară nici unul nu este 
mai popular ca Sfânta Parascheva în rândurile tinere- 
tului. Este de ajuns să vezi într-o zi, de dimineaţă până 
seara, câţi tineri vin la Sfânta aceasta, care a fost tânără 
atunci când a trecut, în secolul al XI-lea, la viaţa veşnică; 
studenţii, elevii din laşi şi din diferite părţi ale ţării vin 
aproape cu totul natural să cinstească moaştele Sfintei 
Cuvioase Parascheva şi aceasta arată că tânărul simte 
în Sfânta Parascheva o putere a tinereţii veşnice pe care 
o dă Duhul Sfânt sfinţilor care din tinereţe şi-au dăruit 
viaţa lui Dumnezeu. 

Închei acest eseu cu dorinţa sfântă ca oricine, de 
orice vârstă, cinsteşte pe Sfânta Parascheva şi îi citeşte 
Acatistul, să fie ajutat de Dumnezeu prin mijlocirile ei, 
ca să simtă puterea de înviere a sufletului şi să trăiască 
bucuria tinereţii veşnice pe care o au sfinţii pentru că 
au iubit pe Dumnezeu şi pe semenii lor... 

Învierea 


STÂNCA VIEŢII 


Anul XX nr. 15 (121) 


SUPLIMENT AL REVISTEI „ÎNVIEREA“ EDITAT DE ASOCIAŢIA „OASTEA DOMNULUI“ 


Octombrie 2014 


ACTIVITĂŢI CU COPIII DIN ADUNAREA OASTEI 


DOMNULUI, DE LA PAROHIA TIMIȘOARA IOSEFIN 
(ANUL ŞCOLAR 2013 — 2014) 


- continuare din numărul trecut - 
+ SPUNE „NU” DORINŢEI TALE ȘI „DA” VOII LUI 
DUMNEZEU! 
+ DACĂ SUNTEM CREDINCIOȘI ÎN LUCRURILE MICI, 
DUMNEZEU NE VA ÎNCREDINŢA LUCRURI MARI DE 
FĂCUT! 


11.15 MINUTE DE BUNE MANIERE 
VIAŢA DE ZI CU ZI. PREZENTAREA UNEI CĂRŢI 


1. POLITEŢEA NU COSTĂ BANI, DAR CUMPĂRĂ TOTUL 
Salutul — semn al omului educat 
Cine pe cine salută? Când și cum salutăm? 
+ Băiatul va saluta mai întâi fata, indiferent de vârstă 
sau de funcţie 
+ Celtânărva saluta pe cel bătrân 
+ Cel cu o funcţie mai mică îl va saluta pe cel cu o 
funcţie de răspundere 
+ Cine intră într-o încăpere îi va saluta pe cei aflaţi 
acolo 
+ Cel care merge va saluta pe cel care stă pe loc 
+ Putem saluta primii, fără a fi „zgârciţi” cu salutul 
+ Nu se salută persoanele necunoscute dintr-o staţie 
de tramvai, sau piaţă 
Reguli de aur 
+ Salutaţi frumos și respectuos, cu o atitudine 
binevoitoare și o ţinută potrivită! 
+ Este obligatoriu să răspundeţi la salut! 
+ Trataţi-i pe oameni cu grijă și înţelegere! 
Proverbe și zicători 
+ „Ce nu oprește legea, oprește buna cuviinţă.” 
* „Bunul simţ e geniul umanităţii” 


Stânca vieţii 


SIMONA PASCU 


Salutul creștin (Iosif Trifa, Ce este Oastea Domnului? 
Pag. 235) 

„Din salutul oamenilor de azi, Evanghelia lipsește 
aproape cu totul... Oamenii cei lumești nu pot folosi 
decât salutări lumești... Eu m-am gândit mult la un salut 
duhovnicesc pentru cei din Oastea Domnului. Un an de 
zile am purtat în suflet și această frământare. Și pe urmă 
Domnul mi-a inspirat acest salut: Slăvit să fie Domnul! 
În veci, amin! ... E un salut potrivit, după ce noi, clipă de 
clipă, trebuie să dăm slavă Bunului Dumnezeu pentru 
toate darurile de care ne învredniceşte. ... Să folosim deci 
astfel de salutări creștinești. Și prin salutările noastre să-L 
vestim și să-L mărturisim pe Domnul și Mântuitorul 
nostru lisus Hristos!... ” 

2. VORBA DULCE MULT ADUCE 

Cuvinte fermecate: vă rog, mulţumesc, eu cu ce vă pot 
fi de folos? 

Limba ta seamănă cu leul — îi dai drumul te sfâșie! 

Felul în care foloseşti cuvintele au efect asupra oricărui 
gen de relaţie pe care o ai (în biserică, acasă, la școală, 
cu prietenii, cu vecinii, la cumpărături... indiferent cu 
cine vorbeşti e nevoie să-ţi alegi cu grijă vorbele, pentru 
a-ţi netezi calea. 

Politeţea nu trebuie să lipsească nici când vorbim la 
telefon. Când sună telefonul trebuie să răspundem. Când 
sunăm pe cineva nu lăsăm să sune mai mult de cinci ori. 
Când telefonăm trebuie să salutăm după ce ni s-a răs- 
puns şi apoi să ne prezentăm. 

Convorbirile telefonice trebuie să fie scurte. Nu tre- 
buie să sunăm în timpul orelor de odihnă și nici în zori, 
decât în cazuri de urgenţă. Telefonul mobil nu trebuie 
folosit excesiv în spaţii publice, iar în cele în care deran- 

jăm (biserică, săli de teatru, de concert, de cinema, maga- 
zine, mijloace de transport) nu-l folosim deloc. Dacă din 
întâmplare am greșit un număr de telefon, trebuie să ne 
cerem scuze. 

Ştiaţi că... telefonul a fost inventat în anul 1878 de 
către americanul Alexander Graham Bell? 

Reguli de aur 

+ Obișnuiţi-vă cu folosirea formulelor de politețe! 

* Învăţaţi a le folosi cu sinceritate în orice situație! 

+ Fiţi politicoşi la telefon - salutați, recomandațţi-vă, 
mulțumiți pentru bunăvoință! 

+ Spuneţi pe scurt de ce aţi sunat! 

Proverbe și zicători 

+ „Arma înțeleptului, cuvântul cel dulce” 

* „Omului cu învăţătură îi curge mierea din gură. 

* „Cuvântul e umbra faptei.” 

Reguli despre sudalme și înjurături 

Înjurătura este cel mai fioros și grozav păcat... cine va 
huli împotriva Duhului Sfânt nu are iertare în veac, ci 
este vinovat de osânda veșnică (Marcu 3, 28-29). Despre 
satana se știe că este un răsculat și hulitor împotriva lui 
Dumnezeu. Cei ce suduie nu numai în Oastea Domnului 
nu au ce căuta, ci ei ar trebui scoși și din rânduiala creş- 
tinilor. (losif Trifa, Ce este Oastea Domnului? Pag. 175- 
176) 

Roada duhului trebuie să fie și blândeţea exprimată 
prin limbaj! 

3. CEL CE ARE RÂNDUIALĂ CRUȚĂ MULTĂ 
OSTENEALĂ 

Punctualitatea este stăpâna timpului, fiind o bună 
dovadă de bună creştere şi de educaţie. Este considerată 
datoria fiecărui om civilizat și conştiincios. Ea mărește 
încrederea reciprocă a oamenilor și conduce la înţele- 
gere și respect. 

Reguli de aur 

+ Punctualitatea este o dovadă a respectului faţă de 
sine și faţă de ceilalţi. 

* Însușiţi-vă abilitatea de încadrare în program şi de 
respectare a orelor stabilite! 

+ Proverbe și zicători 

+ Ordinea este temelia tuturor lucrurilor bune. 

+ Nu este suficient să te scoli de dimineaţă, trebuie 
să ajungi la timp. 

+ Cine la târg după târg vine, se-ntoarce cu marfa 
înapoi. 

+ Nu numai să cunoşti ce se cuvine, ci să şi urmezi 
după cum se cuvine. 

Îndemn 

Viaţa noastră este o călătorie spre lerusalimul cel ceresc! 
Să nu uităm că viaţa noastră trebuie să fie o pregătire pen- 
tru această călătorie... Luptaţi-vă lupta cea bună, împliniţi- 
vă datoria și călătoria, ca să ne întâlnim pe urmă cu toţii 
în lerusalimul ceresc, în Cetatea cea Sfântă unde ne 
așteaptă Domnul, ca să trăim cu EI în vecii vecilor. Amin! 


(Cuvinte de Aur, Preot Iosif Trifa, Editura Oastea Domnu- 
lui, Sibiu, 2009) 
4, ȘCOALA FACE OMUL OM ȘI ALTOIUL POMUL POM 
Reguli de aur 

+ Fiţi politicoși și atenţi cu colegii, cu cadrele didactice, 
cu oamenii de serviciu și cu celelalte persoane din jurul 
vostru. Salutaţi și oferiţi ajutorul vostru. 

+ Păstraţi curăţenia și ordinea și evitaţi să produceţi 
vreo stricăciune: nu spargeţi geamurile, nu scrieţi pe 
pereţi, nu zgâriaţi mobilierul, nu rupeţi perdelele, folosiţi 
coșurile de gunoi şi chiar ridicaţi gunoiul ce-l întâlniți în 
drumul vostru. 

+ În parc cedaţi locul celor mai mici. 

+ În mijloacele de transport cedaţi locul celor mai în 
vârstă. 

+ Când părăsiţi un loc uitați-vă înapoi, dacă aţi luat 
tot ce vă aparţine și dacă aţi lăsat curat. 

Proverbe și zicători 

* „A saluta e amabil, a răspunde e obligatoriu.” 

+ (Cine cu drag salută, i se răspunde cu încântare. 

Tânărul ca elev (extras din cartea Cărarea Tinereţii 
Curate, de Traian Dorz, Editura Oastea Domnului Sibiu, 
1993, pagina 104-110) 

Fiecare elev credincios trebuie să-L ia exemplu pe 
Domnul lisus Hristos despre care este scris că atunci când 
era copil... creștea în înţelepciune, fiind tot mai plăcut 
înaintea lui Dumnezeu și înaintea oamenilor, supus 
părinţilor și, desigur, cel dintâi la învăţătură (Luca 2, 
51-52), 

5. ÎN FAMILIE — „OMUL ESTE REGE ÎN CASA LUI” 
Ținuta la masă 

+ Coatele nu se ţin pe masă, iar mâinile sunt ţinute 
pe lângă corp, astfel încât să putem mișca normal 
antebraţele. 

+ Mâncatul propriu-zis se realizează ducând bucatele 
la gură și nu invers. 

+ Supa și apa nu se vor sorbi, dacă sunt fierbinţi nu 
vom sufla în lichid. 

+ Tacâmurile se vor folosi cu grijă, nu gesticulăm cu 
ele în mână 

+ Nefolosirea tacâmurilor relevă lipsa de educaţie. 

+ Ţinuta vestimentară 

+ Îmbrăcămintea trebuie să fie curată, îngrijită, 
călcată. 

+ Încălţămintea trebuie să fie curată, reparată şi 
lustruită. 

Reguli de aur 

+ Nurăspundeţi obraznic părinţilor, bunicilor și fraţilor 
mai mari. 

+ Ascultaţi sfaturile celor mari! 

+ Cereţi-vă scuze pentru fiecare poznă și schimbaţi-vă 
comportamentul în bine! 

Proverbe și zicători 
* „Fiecare pasăre își cunoaște cuibul. 

Stânca vieţii 


* „Mai multă fericire în bordeiul săracului decât în 
palatul bogatului.” 

+ „Poartă-te cu părinţii tăi precum ai dori să se poarte 
și copii tăi cu tine. 

+ „Copacul se îndreaptă de mic, nu de mare” 

* „Tinerii înaintea bătrânilor să aibă ochi, nu gură” 

Tânărul ca fiu (extras din cartea Cărarea Tinereţii 
Curate, de Traian Dorz, Editura Oastea Domnului Sibiu, 
1993, pagina 71-76) 

Credinciosul, ca fiu, va avea până în veci cel mai bun 
model de urmat pe Hristos Domnul şi Mântuitorul nos- 
tru, ascultarea și dragostea Sa faţă de Tatăl Ceresc. Și 
grija Lui cea mare şi sfântă de a urma în totul poruncile 
Tatălui și Voia Lui. Nimic nu L-a abătut niciodată pe Dom- 
nul lisus de la calea ascultării depline de Tatăl. El a făcut 
întotdeauna voia Tatălui și a vorbit întotdeauna cuvintele 
Lui întocmai. (loan 5,30; 12, 49-50). 


III. ACTIVITĂŢI ARTISTICE ŞI RECREATIVE 

+ Octombrie 2013 - Adunarea Roadelor. Program de 
cântări, poezii și meditații susţinut de copii 

+ Decembrie 2013 - Sceneta „Bucuria Nașterii” de 
Simona Pascu 

+ Februarie 2014 - Sceneta ,„Blidul de lemn” de Traian 
Dorz 

+ Martie 2014 — Sceneta „Datoria Mamei” şi montaj 
de cântări și poezii de Traian Dorz 

+ Aprilie 2014 - Sceneta „Învierea lui lisus” — Pasaje 
scripturistice culese și puse în scenă de Simona Pascu 


+ Înzilele de duminică și la sărbători grupuri de copii 
au prezentat poezii și cântări în cadrul adunărilor 
organizate cu ocazia evenimentelor 

Excursii și drumeţii 

a) 3 mai 2014 - ieşire în aer liber „Să ne cunoaştem 
mai bine” cu program de joacă și vizită la Mănăstirea 
Greco-Catolică PreaSfânta Treime din comuna Giroc 
Judeţul Timiş 

b) 1 lunie 2014 - Ziua Copilului — „Să învăţăm să fim 
creștini” 3 zile în comuna Nădrag Judeţul Timiş 

c) periodic - Jocuri în parcul Carmen Sylva din Timi- 
șoara și plimbări pe malul Begăi 

Moment festiv 29 iunie 2014 

a) Închiderea anului şcolar 2013-2014 

b) Raport de activitate 

c) Premierea copiilor 

d) Minitârgul de vară - „Alături de aproapele meu”. 
Banii strânşi din jucăriile aduse de copii au fost donați 
cantinei pentru săraci din cadrul parohiei. 


Mulţumim tuturor celor care au participat cu rugă- 
ciune sau cu resurse materiale, financiare și au sprijinit 
astfel programul cu copii. 

Dorim copiilor, părinţilor și bunicilor sănătate, bucu- 
rii, împliniri duhovnicești... și nu uitaţi: loan 15:5 

lisus este viţa, iar noi suntem mlădiţele! Din El ne luăm 
puterea, răbdarea, înțelepciunea şi dragostea! 


Slăvit să fie Domnul! 


Stânca vieţii 

Supliment trimestrial al revistei „Învierea“ 


Anul VIII, Nr. 12 (34) 


editat de Societatea Femeilor Creştin-Ortodoxe din Timişoara | OCTOMBRIE 2014 


PĂRINTELE SOFIAN BOGHIU, MEREU PREZENT ÎNTRE NOI 


MOTTO: „Fie în ritmul bătăilor inimii, fie pe respiraţie, 
fie pe amândouă odată, roagă-te cum poți, încât să-ți vină 
bucurie şi dulceaţă în inimă” 

A fost odată ca-n poveşti... Cu ani în urmă, la sfârşit 
de toamnă şi început de iarnă, eram în Bucureşti, 
participând la una din slujbele de vecernie de la Sfânta 
Mănăstire Antim. După slujbă ne-a vorbit părintele 
Sofian Boghiu, starețul mănăstirii care străjuieşte şi astăzi 
cetatea ciobanului Bucur dintre blocurile din imediata 
apropiere a fostei Case a Poporului, actualul sediu al 
Palatului Parlamentului (se zice că-i tot al poporului..., 
aşa să fie oare??). 

Ninsese în ziua aceea și era frig afară; un vânt rece 
sufla cu înverșunare pe plaiurile dâmboviţene, iar în 
biserica sfântului lăcaș nici vorbă de facilităţi termice, 
aşa că, văzându-ne cum tremuram de frig, părintele arhi- 
mandrit Sofian a pornit de la constatarea stării climate- 
rice: „S-a așternutun văl de curăţie peste casele și sufletele 
noastre!” 

Vocea sa blândă, cu accente grave, sfătoase, ne-a 
umplut inimile de liniște și pace — dar, mai presus de 
toate, de căldură. Pacea inimii. Căldura iubirii dumneze- 
iești. Am uitat că ne îngheţaseră mâinile și picioarele, 
nasul și urechile; am încetat să ne mai gândim cu jind la 
sobe încinse sau calorifere de-abia dezmorţite, ceaiuri 
fierbinţi şi aspirine. Îl ascultam pe părintele Sofian din- 
colo de vreme și de vremuri, dincolo de praguri și de 
culmi, dincolo de noi înşine. Îl ascultam vorbindu-ne 
despre Dumnezeu și Preasfânta Născătoare,„care a năs- 
cut Lumina cea dumnezeiască și veșnică”, Maica bucuriei 
ce nu se sfârșește niciodată” despre sfinţi și despre îngeri, 
despre Învierea Domnului şi Înălţarea Lui la ceruri — dar 
şi despre,„judecata aproapelui”, despre,„conștiinţa păca- 
tului”, despre,„chipul omului îndrăcit de patimi”, despre 
„făţărnicie', despre „cinstirea cu buzele” („Poporul acesta 
se apropie de Mine cu gura și Mă cinstește cu buzele, 
dar inima lor este departe de Mine”, Isaia 29, 13; Matei 
15,8). 

Despre Părintele Sofian Boghiu s-au scris deja cinci 
cărţi, publicate de Editura Bizantină: Părintele Sofian, Ne 


LUMINIŢA NICULESCU 


vorbește părintele Sofian, Părintele Sofian Duhovnicul, 
Buchet de cuvântări. Predici și meditații, Un iconar de 
suflete. Părintele Sofian Boghiu. 

Ne pot fi de mare folos duhovnicesc și articolele sau 
interviurile postate pe Internet, unde pot fi urmărite de 
asemenea fragmente-video din conferințele solicitate 
de ASCOR și prezentate cu multă dragoste și dăruire de-a 
lungul anilor de părintele Sofian, între 1991-2000 (bună 
şi mişcarea de trupe din decembrie 1989 la ceva...). Așa 
cum scria prof.univ. dr. preot Constantin Coman în stu- 
diul său introductiv la volumul intitulat Părintele Sofian- 
Duhovnicul: „Părintele şi-i asuma pe creştinii care mer- 
geau la slujbă la Mănăstirea Antim ca pe niște foarte 
apropiaţi, ca pe propria lui familie, de care îi este dor 
când trece mai mult timp fără să-i vadă și a căror reve- 
dere îl bucură până în adâncul fiinţei. (...) Am mai spus- 
O, dar cred că este contextul potrivit să repet faptul că 
personal am făcut experienţa bunătăţii, blândeţii și înde- 
lungii răbdări a lui Dumnezeu în persoana Părintelui 
Sofian” (Editura Bizantină, București, 2012, pp.13-14). 

Noi, cei care am avut binecuvântata bucurie și noro- 
citul privilegiu de a-l fi primit în dar ca părinte duhovnic 
pe Părintele Sofian, nu vom uita niciodată grija, dragos- 
tea părintească, mângâierea duhovnicească, bunătatea, 
delicateţea și căldura cuvintelor sale - ori de câte ori ne 


12 


Femeia ortodoxă 


lumina nebulozităţile lăuntrice cu sfaturi şi îndemnuri 
legate de smerenie, deplină deșertare de sine, pocăință, 
răbdare și spor la rugăciune. Nu-și precupeţea timpul, 
nu-și cruța energiile, nu pregeta în a ne oferi soluţii 
duhovnicești pentru limpezirea unor situaţii pe care noi 
le vedeam uneori fără ieșire, redându-ne seninătatea, 
încrederea în oameni, bucuria, liniștea sufletească și 
pacea inimii. 

Fie că participam la sfintele slujbe oficiate în biserica 
sau paraclisul mănăstirii, fie că-l ascultam psalmodiind 
(avea o voce extraordinară, care vibra până dincolo de 
tine însuţi, proiectându-te parcă într-o altă dimensiune 
existenţială), fie că plecam de la spovedanie (la ceas de 
taină, în pragul ușilor diaconești sau în chilia dânsului), 
plecam întotdeauna cu sufletul-poiană însorită, simțind 
în văzduhul inimii mireasma Duhului Sfânt. Mai presus 
de toate, plecam cu dorul de a-L avea pe Dumnezeu 
vieţuind în noi și îndrumându-ne în toate cuvintele, fap- 
tele și gândurile noastre, iubindu-L mai mult și strădu- 
indu-ne mai mult să-l chemăm Numele cu toată stăru- 
inţa. 

Revenind la valorosul studiu al prof. univ. dr. pr. Con- 
stantin Coman, „Părintele duhovnicesc în Biserica Orto- 
doxă”, care prefaţează cartea Părintele Sofian-Duhovnicul, 
este foarte adevărat că „Greu ni-l putem închipui pe 
Părintele Sofian mustrând pe cineva”. Evident, existau și 
situaţii în care se impunea câte o mustrare, două (poate 
chiar trei...), dar erau întotdeauna mustrări părintești, 
iubitoare, pline de îngrijorare şi neliniște faţă de anumite 
stări ale noastre care se perpetuau, periclitându-ne așe- 
zarea duhovnicească și echilibrul sufletesc. lată un frag- 
ment pilduitor în acest sens: 

„Noi vorbim cu gura când ne rugăm, darcu mintea sun- 
tem departe... Și ne mustra Hristos, le spunea contempo- 
ranilor Săi acest lucru care ne doare și acum când îl auzim: 
„Poporul acesta se apropie de Mine cu gura și Mă cinstește 
cu buzele, dar inima lor este departe de Mine” (Isaia 29, 13; 
Matei 15, 8). Și atunci, dacă e departe, așteaptă... Noi însă 
suferim. Ne rugăm cu rugăciunile obișnuite, dar plecăm 
din biserică sau de la locul de rugăciune tot așa de răi cum 
am fostpână atunci. De ce? Pentru că spunem rugăciunile 
obișnuite alunecând peste cuvinte, peste înțelesurile lor. 
Simțământul nostru lăuntric nu participă deloc... N-avem 
legătura cu Forţa care ne poate linişti, ne poate inspira, ne 
poate da puteri, ne poate da râvnă pentru Dumnezeu, pen- 
tru bine, pentru frumos, pentru fapta bună, pentru dragos- 
tea față de oameni... Suntem mereu oţărăâţi, otrăviţi, ner- 
voși, foarte sensibili. Ne jignește cineva cu un cuvânt 
nepotrivit... și gata! Răspundem imediat cu violenţă ver- 
bală. De ce? Pentru că în noi este un vifor mare, o necon- 
tenită tulburare lăuntrică. De aceea zic, este nevoie de o 
despătimire, de curăţire lăuntrică. Și aceasta este o luptă. 
Grija noastră trebuie să fie permanentă..., aşa cum dacă 
vrei să-ţi aprinzi becul în cameră, trebuie să fie pus ceva în 


priză ca să poată lumina dintr-odată. Însă noi suntem cu 
priza întreruptă adeseori când ne rugăm... Nu putem avea 
legătură cu Sursa de lumină și de dragoste și de putere, și 
de aceea stăm într-un fel de penumbră sau de întuneric...” 
(Părintele Sofian-Duhovnicul, pp. 242-243). 

Avea o capacitate deosebită de a ne configura tra- 
iectoria interioară pe calea spre desăvârșire. Chiar dacă 
suntem departe de ea, „pe cât este de departe cerul de 
pământ” și, pe cât sunt de departe răsăriturile de apusuri” 
(Psalmul 102, 11-12 ), părintele ne îndemna să o con- 
templăm și să ne apropiem de ea atât cât se poate. Avea 
mare grijă să ne jaloneze traseul” la modul cel mai rea- 
list posibil, cât se poate de corect și cinstit: 

„Noi ne putem minţi unul pe altul, dar pe Dumnezeu 
nu-L putem minţi. Dumnezeu este inteligenţa supremă, 
este prezenţa supremă și de El nu ne putem ascunde. El știe 
toate tainele noastre. Pe El nu-L putem minţi. Putem purta 
între noi o haină de făţărnicie, dar cu El nu merge. De aceea, 
în rugăciunile noastre, trebuie să vorbim cu El deschis și 
sincer, pentru că EI știe toate. Unii se roagă mult, citesc 
acatiste, paraclise, dar mintea nue atentă și această repe- 
tare mecanică nu e rugăciune. Alţii vorbesc mult despre 
rugăciune, dar ei nu se roagă. lar alții încep de se roagă, 
dar rugăciunea lor se transformă în blestem. Gândiţi-vă 
numai la Tatăl nostru: dacă ești certat cu cineva, chemarea 
acestui Tată Sfânt se preface în blestem: 'Nu mă ierta, 
Doamne, precum nici eu nu pot să iert! Contradicţia dintre 
ceea ce spunem și ceea ce facem anulează rugăciunile 
noastre. lertarea noastră de către Dumnezeu este legată 
de iertarea noastră faţă de aproapele. Aici nu e vorbă 
goală. Cine nu iartă, nu iubește. Cine nu iartă și nu-l iubește 
pe om, nici pe Dumnezeu nu-L iubește. lar când ne rugăm, 
să avem grijă ca fiecare cuvânt să atingă locul inimii” (o.c., 
pp. 245-246). 

Se cuvine să le fim recunoscători celor care au trudit 
şi trudesc în continuare la întocmirea și tipărirea unor 
astfel de cărţi pline de comori de suflet ziditoare, prin 
care ni se adresează acești minunaţi părinţi duhovnicești 
ai unei „generaţii de aur, căreia noi i-am fost contempo- 
rani şi care nu putem ști dacă și când se va repeta” (Pr. 
C. Coman, p.44). Să ascultăm spusele lor cu iubire dum- 
nezeiască și să le transpunem cu sfinţenie în fapte: 

„Ar fi de dorit să fim mai îngăduitori faţă de ceilalţi, noi, 
cei care venim mai des la biserică. Nu așa: eu, eu, numai 
eu; 'numai eu!.. Nu încerca să iei totul numai pentru tine, 
lasă și celuilalt o părticică din cinstea vieţii. (...) Daţi exem- 
plu de creștini adevăraţi. Noi suntem născuţi ca să moște- 
nim veșnicia. Dacă suntem pe calea lui Dumnezeu, avem 
garanţia că Dumnezeu ne ocrotește și ne ajută. Altfelrămâ- 
nemniște nefericiţi. Noi suntem biserica Dumnezeului Celui 
viu. Mergem la biserică, dar când plecăm, să nu plecăm 
fără biserica din noi. Să o purtăm peste tot. Suntem temple 
ale Duhului Sfânt și când plecăm de la biserică, nu numai 
când ne aflăm acolo” (o.c., p. 248). 

CHEMAREA SPRE DESĂVÂRȘIRE 


Raportarea fiinţei umane la divin, la sacralitatea Divi- 
nităţii, ţine de chenoza fiinţei, ca o actualizare a desti- 
nului omului lăuntric, ca o manifestare a propriei noastre 
dorinţe de a ne împlini chemarea spre ceea ce este sacru, 
divin, dincolo de cuvinte. Această chemare este în ace- 
laşi timp o permanentă bucurie a inimii, o caracteristică 
a esenței creatoare a fiecăruia dintre noi, a frumuseţii 
noastre interioare, a miracolului profund care sălăşluieşte 
în noi. Este chemarea omului spre desăvârşire: „Fiţi, dar, 
voi desăvârşiţi, precum Tatăl vostru cel ceresc desăvârşit 
este” (Matei 5, 48). Poate nu vom atinge desăvârşirea 
defel, însă nimic nu ne împiedică să explorăm căile care 
ne pot purta spre ea. 

O primă cale care ne 
poate purta spre desăvârşire 
este rugăciunea, convorbirea 
cu Dumnezeu ca interiorizare 
a unei chemări în care se va 
regăsi fiecare dintre noi, pen- 
tru că această chemare ce ne 
este adresată înăuntrul 
nostru este sâmburele unei 
vieţi noi, dincolo de lumea 
cea văzută. Adevărata noa- 
stră viaţă.Viaţa în Hristos. 

Rugându-ne, credem 
„întru unul Dumnezeu, Tatăl 
Atotţiitorul, Făcătorul cerului 
şi al pământului, al tuturor 
celor văzute şi nevăzute... 
Credem în  veşnicie, în 
frumuseţea ei, care mereu ne 
cheamă spre o altă lume, o 
lume a schimbării de sine, a 
Sfintelor Taine, la care vom 
putea ajunge pe un drum al 
interiorului inimii spre un 
nou Acasă. Pe acest drum spre paradisul pierdut, spre 
Divinitatea Absolută, ne va însoţi doar ea, rugăciunea. 

Rugându-ne, credem în viaţă - ca dar iubitor al lui 
Dumnezeu dat nouă spre mântuire, suprema fericire a 
omului. Omul a căzut din Eden fiindcă nu a înţeles iubi- 
rea Creatorului Său, nu a ştiut cum să-şi trăiască viaţa, 
acest dar al lui Dumnezeu făcut din iubire - o iubire 
desăvârşită, pe care doar un Părinte o poate odrăsli din 
preaplinul iubirii Sale... Din iubire a creat El lumea pentru 
om, iar apoi, după căderea acestuia, L-a trimis pe Fiul 
Său Cel Unul-Născut în lumea cea căzută, pentru a-l rea- 
duce pe om prin suferinţa Sa, prin jertfa Sa dumnezeia- 
scă, la starea cea dintâi, la starea desăvârşită în care se 
afla dintru început în Eden. 


DELIA-ELENA LOTREAN 


O a doua cale-poartă spre desăvârşire, spre Divinitate, 
este dragostea — cea dintâi nădejde a omului către Dum- 
nezeu şi suspinul său cel de pe urmă. Prin dragoste 
aparţinem Lui, pentru că din dragoste am fost creaţi şi 
tot prin dragoste aparţinem oamenilor în mijlocul cărora 
ne trăim viaţa, lângă care şi pentru care ne rugăm, pe 
care ni se cere să-i iubim.Viaţa este darul lui Dumnezeu 
dăruit întregii creaţii. 

Ce-l poate dărui omul lui Dumnezeu? O iubire dincolo 
de limitele eului său plafonat, o iubire apropiată de hota- 
rele sfințeniei, o iubire-dăruire de sine. lubirea faţă de 
Creator, în cazul sfinţilor şi al martirilor, şi iubirea faţă de 
semeni, în cazul creştinilor 
autentici, duce la desăv- 
ârşirea fiinţei umane. Prin 
urmare, dacă totuşi conti- 
nuăm să ne întrebăm: ce fel 
de iubire duce la desăvârşire? 
- răspunsul este evident: o 
iubire desăvârşită! 

Să ascultăm cu urechile 
iubirii cuvintele Mântuitor- 
ului Hristos: „Aţi auzit că s-a 
zis: Să iubeşti pe aproapele 
tău şi să urăşti pe vrăjmașul 
tău. lar Eu vă zic vouă: lubiţi 
pe vrăjmașii voştri, binecu- 
vântaţi pe cei ce vă blestemă, 
faceţi bine celor ce vă urăsc 
și rugaţi-vă pentru cei ce vă 
vatămă și vă prigonesc. Ca să 
fiţi fiii Tatălui vostru Celui din 
ceruri, că El face să răsară soa- 
rele peste cei răi și peste cei 
buni și trimite ploaie peste 
cei drepţi și peste cei 
nedrepţi. Căci dacă iubiţi pe 
cei ce vă iubesc, ce răsplată veţi avea?” (Matei 5, 43-46). 

O astfel de iubire presupune smerenie, chenoză, 
empatie, dăruire de sine. O astfel de iubire se împletește 
cu o smerită trăire în Hristos, iar trăirea autentică în Hris- 
tos se actualizează prin raportarea la modelul celor ce 
au vieţuit și viețuiesc după poruncile Lui, potrivit învă- 
ţăturilor Lui, în duhul nemărginitei Lui iubiri de oameni, 
care L-a aşezat pe Cruce pe El, Cel fără de păcat. 

Numai prin El, prin Hristos lisus, care este iubirea 
desăvârșită şi smerenia desăvârşită, se poate accede la 
o transfigurare a omului, la ridicarea sa din neascultare 
şi fărădelege, din noroiul celor rele și urâte, la integrarea 
sa în sfera paradigmei întru care a fost creat și din care 
a căzut — dar la care este chemat să revină prin devenire. 

Omul, această făptură zămislită de Dumnezeu din iubi- 
rea Sa de oameni, este chemat să devină ceea ce a fost 
dintru începuturi: altar al iubirii divine, Chip și Asemă- 
nare a Divinităţii, o biruinţă a luminii asupra întunericu- 
lui, a desăvârșirii hristice asupra imperfecţiunii adamice. 

O atreia cale spre desăvârșire, o cale aflată în strânsă 
legătură atât cu rugăciunea, cât și cu dragostea, este 
căinţa. Din căinţă izvorăsc lacrimile duhovnicești, iar lacri- 
mile duhovnicești sunt esențe purtătoare de mireasmă 
bineplăcută lui Dumnezeu. 

Căindu-ne de ocările aduse Bunului Dumnezeu prin 
păcate nenumărate, plângându-ne cu lacrimi sincere 
netrebniciile săvârşite cu voie şi fără de voie, nerăzle- 
ţindu-ne de Biserică și de sfintele slujbe, păstrând neîn- 
cetat legătura cu părintele duhovnic prin Taina Spove- 
daniei, primind dezlegare și binecuvântare pentru a ne 
împărtăși cu Hristos Domnul, ne vom dărui viaţa Dom- 
nului și Dumnezeului nostru, răspunzând astfel iubirii 
Lui. Dăruindu-ne lui Dumnezeu, ne vom dărui celorlalţi 
oameni; le vom dărui rugăciunile noastre, timpul nostru 
- pe care-l vom înveșnici pe această cale, răbdarea noas- 
tră, bunăvoința şi ajutorul nostru, fie el material sau 
sufletesc, înţelegerea noastră, dragostea noastră nepre- 
cupeţită. 

Rugăciunea de căinţă ce izvorăște din cugetul nostru, 
din adâncul inimii noastre, ca o presărare de lacrimi în 
Grădina Maicii Domnului, va fi ascultată. Preasfânta 
Maică ascultă pe toţi cei ce i se roagă în Duh și Adevăr, 
cu lacrimi de durere sau de bucurie, cu lacrimi de dispe- 
rare sau de recunoştinţă. 

„Să nu întorci faţa ta de la izvorul lacrimilor mele, 
Fecioară, care ai născut pe Hristos, cel ce a șters toată 
lacrima de pe faţa tuturor!” 

Nădejdea noastră nebiruită, „turn de tărie și ușă de 
pocăință”, nu va trece neobservate rugăciunile noastre, 
ci le va face de folos. Stăpâna îngerilor și a oamenilor ne 
ascultă pe fiecare în parte, împărtășindu-ne harul de a 
căuta desăvârșirea. Drept răspuns la rugăciunile aduse 
în dar „Celei Pline de Dar”, o negrăită pace lăuntrică se 
va sălășlui în inimile noastre, un buchet înmiresmat al 
prezenţei ei de taină în duhul rugăciunii, drept încredin- 
ţare a milostivirii ei faţă de fiecare și faţă de noi toţi între- 
olaltă. 

„Apărătoare Doamnă, pentru biruinţă mulţumiri, 
izbăvindu-ne din nevoi aducem ţie, noi, robii tăi. Ci ca 
una ce ai stăpânire nebiruită, slobozeşte-ne pe noi din 
toate nevoile, ca să-ţi cântăm ţie: Bucură-te, Mireasă, 
pururea Fecioară”. 

„GUSTAȚI ŞI VEDEȚI CĂ BUN ESTE DOMNUL” 
(PSALMUL 33, 8) 


Societatea Femeilor Ortodoxe (SFO) din Arhiepisco- 
pia Vadului, Feleacului și Clujului a sărbătorit 20 de ani 
de la reînfiinţare, prilej cu care a organizat o manifes- 
tare dedicată Anului Euharistic și Anului Comemorativ 
al Sfinţilor Martiri Brâncoveni, manifestare desfășurată 
în perioada 7-9 septembrie 2014, cu binecuvântarea 
Înaltpreasfinţitului Părinte Arhiepiscop şi Mitropolit 
Andrei Andreicuţ. 

La eveniment au fost invitate reprezentante ale SFO 
din întreaga ţară; Timişoara a fost reprezentată de prof. 
Daniela Ciugudean și dr. Ancuţa Stăncioiu. Din străină- 
tate au fost prezente reprezentante ale organizaţiei 
Ziua Mondială de Rugăciune (ZMR) din Elveţia, precum 
și reprezentanţi ai Bisericii Evanghelice din Landul 
Wurttemberg și ai Casei Diaconale din Germania, ora- 
șul Stuttgart. 

În seara zilei de 7 septembrie, a avut loc sosirea şi 
cazarea invitaţilor, iar a doua zi, 8 septembrie, când 
sărbătorim Naşterea Maicii Domnului, a avut loc un 
pelerinaj la Mănăstirea „Naşterea Maicii Domnului” din 
Piatra Fântânele, jud. Bistriţa-Năsăud (Pasul Tihuţa). 
Sfânta Liturghie a fost oficiată de IPS Andrei Andreicuţ 
asistat de un sobor de preoţi, în prezenţa a numeroşi 
pelerini. 

Ziua s-a încheiat cu un pelerinaj la Mănăstirea 
„Adormirea Maicii Domnului” Nicula, jud. Cluj, unde 
ne-au întâmpinat biserica de lemn, monument istoric 
din sec. al XVII-lea, şi icoana făcătoare de minuni a 
Maicii Domnului, pictată de meşterul Luca din Iclod. 

Ziua de 9 septembrie a fost dedicată conferinţei 
omagiale susţinute în cadrul Facultăţii de Teologie 
Ortodoxă din Cluj. 

Lucrările au debutat cu un Te Deum săvârşit de PS 
Vasile Someşanul, episcop vicar al Arhiepiscopiei 
Vadului, Feleacului şi Clujului, în prezenţa IPS Andrei, 
a părinţilor profesori din cadrul facultăţii, precum şi a 
tuturor invitaţilor, urmat de prelegerile IPS Andrei 
Andreicuţ, PS Vasile Someşanul şi pr. prof. dr. Vasile Leb, 
primul îndrumător al societăţii clujene. 

Istoricul şi activitatea SFO Cluj au fost prezentate 
de preşedinta societăţii, dna conf. univ. dr. Gabriela 
Trimbiţaş şi de dna Lia Onitiu, membră de onoare a 
societăţii. SFO Cluj s-a reînfiinţat în 1994, la iniţiativa 
vrednicului de pomenire Mitropolitul Bartolomeu, din 
dorinţa de a se continua activitatea societăţii în 
perioada interbelică, întreruptă în 1948 odată cu cea 
a mai multor organizaţii ale BOR. 

Societatea are ample proiecte filantropice şi de 
asistare a persoanelor vârstnice şi beneficiază de un 


Prof. DANIELA CIUGUDEAN; Dr. ANCUȚA STĂNCIOIU 


parteneriat lucrativ cu instituţiile din străinătate mai 
sus amintite. 

Pe parcursul desfășurării evenimentului, au avut loc 
intermezzo-uri muzicale susţinute de dna Solveig Wag- 
ner din Germania și cvartetul Facultăţii de Teologie 
Ortodoxă, condus de pr. prof. dr. Vasile Stanciu, s-a vizi- 
onat filmul documentar „Bartolomeu Anania - omul 
fără vicleșug” şi s-au susţinut lucrări dedicate Anului 
Euharistic și Anului Comemorativ Sfinţii Martiri Brân- 
coveni. 

Pauzele dintre prelegeri au înlesnit numeroase dis- 
cuţii între membrele societăţilor din ţară, prilej cu care 
s-au cunoscut, au schimbat impresii și s-au bucurat 
împreună de această întâlnire minunată. De remarcat 
a fost vestimentația membrelor Societăţii Femeilor 
Ortodoxe, și anume costumele populare din zonele de 
baștină ale fiecăreia. 

Seara s-a încheiat cu o cină festivă, prilej cu care s-au 
consolidat relaţiile incipiente dintre participante, așe- 
zându-se pe un făgaș statornic. Le mulţumim doam- 
nelor din Societatea Femeilor Ortodoxe Cluj și le dorim 
cât mai multe aniversări binecuvântate! 

ANUL XXII, NR. 12 (172), Octombrie 2014 


SI OBGRIIhic A 
ORIIOBOXĂ 


Supliment al revistei „Învierea“ editat de Asociaţia Studenţilor Creștini Ortodocși Români Timișoara 


TABĂRA CREDINŢĂ ȘI NEAM DE LA FÂRDEA 


CRISTIAN DUMITRU COVERCĂ, Facultatea de Medicină, anul | 


Dumnezeu și Maica Sa ne-au ajutat și am desfășurat 
prima ediţie a taberei studențești din Banat cu tema 
„Credinţă şi neam” de la Fârdea, în perioada 13-17 
august 2014. Aproape de Lacul Surduc există un loc 
între munţi, unde rugăciunea și cântarea maicilor îţi 
răpesc gândurile lumești și ţi le îndreaptă spre Hristos. 

Ne-am unit din nou în inimi și în glasuri și am par- 
ticipat la Sfânta Liturghie arhierească împreună cu 
Preasfinţitul Paisie, de această dată la Mănăstirea Fâr- 
dea unde s-a desfășurat prima ediţie a taberei 
studențești din Banat cu tema amintită 

Pentru că am prăznuit Adormirea Maicii Domnului 
şi hramul acestei sfinte mănăstiri, nu puteau lipsi stra- 
iele populare pe care bucuroși le îmbrăcăm de fiecare 
data, spre a da mărturisire legăturii firești şi de 
nedespărţit dintre credinţa creștin ortodoxă şi neamul 
românesc. 

lată câteva mărturii ale participanţilor la tabără: 

Cristian Rădulescu: Ajungând la Fârdea după ce am 
fost plecat din Timișoara pentru ceva timp, am simţit 
căldura reîntâlnirii unor prieteni și oameni dragi într-un 
cadru natural și mai liniștit decât acela al orașului... 
Sentiment care acum mă face să îmi amintesc de nenu- 


mărate astfel de întâlniri avute la Oașa, la Valea Plopu- 
lui, sau în alte locuri unde a rânduit Dumnezeu să ne 
mai întâlnim noi - studenți, tineri, căutând ceva mai 
mult decât ce își dorește lumea să ne ofere și să încer- 
căm să ne alăturăm și în cugete. Suntem diferiţi, dar în 
asta constă frumuseţea, fiecare un mădular, împreună 
încercăm să fim un trup, avându-L pe Hristos cap. Cum? 
Străduindu-ne să cunoaştem și să împlinim voia Lui. 
Am fost încântat să avem drept gazde o obște de maici 
şi un Părinte familiari cu ASCOR, iar osteneala lor a fost 
o dovadă a grijii pe care au avut-o pentru noi. Nădăj- 
duiesc că în urma acestei tabere vom avea parte, ca de 
obicei, de o schimbare lăuntrică în bine. 

Gabriela Duţă: Un loc minunat cu oameni minunaţi, 
atenţi, plin de dragoste din care ne-am înfruptat din 
plin timp de câteva zile.„Că unde sunt doi sau trei, adu- 
naţi în numele Meu, acolo sunt și Eu în mijlocul lor 
(Matei 18, 20)”. Am simţit că suntem înconjurați de dra- 
goste, ne-am bucurat, și nădăjduim să repetăm cât mai 
curând experienţa. Seninătatea acelor oameni și sfa- 
turile lor ne-au întărit, poate ne-au făcut și un pic mai 
realiști, ne-au adus cu picioarele pe pământ, dar am 
primit totul cu o mare bucurie. 

Codruța Cîrja: Printre zumzete de albinuțe, triluri de 
păsărele și susuri de izvoare, se aude cântarea maicilor 
de la Sfânta Mănăstire Fârdea. Vecină cu Lacul de acu- 
mulare Surduc, Sfânta Mănăstire are în obște șaisprezece 
măicuţe în frunte cu monahia stareță Antonia Sfrijan 
şi părintele slujitor ieromonah Maxim Anton. Dumne- 
zeu a vărsat Harul Său peste Munţii Poiana Ruscă și s-a 
zidit această mănăstire, apoi a sădit în noi gândul bun 
şi am hotărât să organizăm o tabără studențească la 
Fârdea. În urma acestei lucrări a Domnului s-a înfăpuit 
o legătură de suflet între participanţii taberei și 
viețuitorii mănăstirii. Ne-au primit în viaţa lor de obște 
pentru cinci zile în care ne-am „hrănit” din blândeţea 
şi iubirea lor. Ne-au împărtășit din învăţăturile lor şi din 
cunoașterea lor a lui Dumnezeu. Cu dragoste ne-au 
îngăduit să fim părtaşi ai rugăciunii şi cântării lor și să 
fim noi „pe locul cel din capul mesei”. Ne-au permis să 

fim „acasă” în casa lor. Ne-au permis să fim purtaţi în 
inimile lor. „Mănăstirea este tinda Raiului”, un rai pe 
care cu toţii îl avem aici pe pământ, dar arareori îl trăim. 
Încă nu am învăţat că toate ne sunt date spre folosul 
nostru, Dumnezeu ne-a dat totul aici pe pământ, toată 
puterea și toată dragostea. Trebuie să învăţăm unii de 
la alţii dragostea pentru aproapele, iar noi am început 
să o învăţăm din delicateţea maicilor. Scopul acestei 
tabere a fost conştientizarea legăturii firești care există 
între credinţa creştin-ortodoxă şi neamul românesc. În 
privinţa poporului nostru, credinţa și neamul se află în 
comuniune. Noi am apărut în istorie ca neam încrești- 
nat dinainte de a ne forma ca și popor, dovada comu- 
niunii dintre cele două virtuţi o găsim în folclor, în cre- 
aţia costumelor noastre populare, unde cel mai des 
semn întâlnit este crucea, în imnul nostru naţional, 
unde se face referire la credinţa neamului, precum și 
în arhitectura noastră, unde o casă avea întotdeauna 
trei încăperi, cifra trei simbolizând perfecțiunea în uni- 
tate, aşa cum o găsim la Dumnezeu. În concluzie, 


împreună cu cei trei invitaţi, Preasfinţitul Părinte Paisie 
Lugojanul, ieromonahul Nectarie și ieromonahul 
Maxim, am descoperit această legătură între credinţă 
şi neamul românesc în sufletele noastre, ale studenţilor 
și elevilor“. 

Rămânem pentru anul următorul cu nădejdea vie 
că bucuria trăită aici va spori, odată cu ediţiile viitoare 
ale taberei. 


TINEREŢE FĂRĂ BĂTRÂNEȚE ȘI VIAŢĂ FĂRĂ DE MOARTE 


CRISTIAN RĂDULESCU, Masterat Facultatea de Construcţii, anul II 


Praznicul Sfântului losif a însemnat bucuria reîntâl- 
nirii unui Sfânt Părinte ocrotitor și a unor prieteni dragi 
înaintea începerii unui nou an de studii. 

Am credinţa că, totuși, revederea atâtor suflete apro- 
piate s-a făcut simțită mai cu seamă înlăuntrul nostru 
prin mijlocirea Sfântului Iosif. 

Anul acesta sărbătoarea ne-a oferit și două motive 
de bucurie în plus: ne-a învrednicit Dumnezeu pe noi, 
pe ascoriști, să dăm și noi o mână de ajutor la acest hram 
şi mai presus de aceasta a fost darul, bucuria, noii icoane 
a Sfântului losif cel Nou, atât de frumos zugrăvită de 
iconarul și preotul Răzvan Gâscă de la Viena, care împre- 
ună cu icoana Maicii Domnului Pantanassa aduce o adi- 
ere dinspre Sfântul Munte aici la Timișoara. 

Aş vrea să mai pun înainte următorul gând în acest 
an parcă altfel am auzit răsunând cuvintele din începu- 
tultroparului, Din tinereţe cu totul te-ai supus Domnului... 
căci au născut ca un fel de ecou, un răspuns... lată noi 
suntem tineri... 

Așadar, să ne ajute Domnul Hristos, ca pentru 
rugăciunile Preacuratei Maicii Sale, ale Sfântului lerarh 
losif cel Nou de la Partoș și pentru ale tuturor Sfinţilor 
Săi, aceste cuvinte ale troparului să găsească și să 
coboare drumurile de la urechile la inimile noastre! 
Amin! 

ÎNTRE PĂMÂNT ŞI CER... 


Impresii din Tabăra Naţională Studenţească Părintele Teofil Părăian, 
de la Schitul Găbud, jud. Alba 


O privire curioasă m-a întrebat recent de ce merg 
atât de mulţi tineri la Oașa. 

M-am gândit câteva secunde, apoi am dat un răs- 
puns oarecum bâlbâit. Nu pentru că nu aș fi ştiut, dar 
îmi veneau în minte mult prea multe idei și aș fi vrut 
să-i pot cumva reda plinătatea a ceea ce trăiesc de 
fiecare dată acolo... 


Acum, întoarsă din tabăra de la Găbud, simt că am 
dobândit conștiința unei alte laturi ale oazei. Simt în 
mine o altfel de schimbare. 

Și asta pentru că, pe lângă sacul de simţăminte pe 
care le-am aspirat continuu înlăuntrul meu, zilele 
petrecute între dolofanele dealuri mureșene mi-au 
adus și dorinţa de a pune, început bun” pentru ceea ce 
urmează, pentru viitorul meu. 

Uneori simt că port niște ochelari deformaţi și 
prăfuiţi, deşi în realitate văd mult prea bine ca să am 
nevoie de ei. 

Uneori privesc înspre mine ca la o Românie never- 
tebrată, o Românie rătăcindă, o Românie orbecăindă, 
o Românie șontâcăindă şi clătinândă... 

Poate pentru că în iureșul atâtor trebuinţe uit ade- 
văratul rost al clipei, al zilei, al vieţii. Cele câteva zile de 
Găbud mi-au dăruit o altă oglindă prin care să mă rapor- 
tez la ceea ce mi se întâmplă. 

Am îmbrăcat straie populare românești și am simţit 
că, de fapt, chiar am o coloană vertebrală ce trebuie 
ţinută dreaptă. 

Gândurile opace mi s-au rătăcit undeva departe, 
uitate prin gară sau pe cine știe ce cărare care nu ajunge 
la metoc; le-am înlocuit, în schimb, cu dorinţa de a clădi 
un drum clar, animat de siguranţa cuvintelor Părintelui 
Teofil Părăian, și anume că „Ce faci te face!” 


GEORGIANA ARDELEAN (Sibiu) 


Am deschis larg ochii și am găsit și de această dată 
tineri minunaţi. Tineri care, prin cântec și prin tot ceea 
ce fac, își mărturisesc cu bucurie credinţa, tineri care 
luptă pentru valorile strămoșești „apărând cu râvnă 
Ortodoxia”. 

Într-o noapte am adormit ascultând picurii răzvrătiți 
ai ploii bătând crunt acoperișul podului, iar în unele 
zile ne-au bătut vânturi furioase. 

Soare cu dinţi, nori dornici de v-aţi ascunselea, au 
străbătut ca-ntr-o horă cerul. Așa tomnatic de schim- 
bătoare, vremea nu a stat însă oprelişte bucuriei și 
îndeplinirii ascultărilor. 

La final, am înţeles din toate că având rădăcini bine 
înfipte, deși multe încearcă să te încline, nu reușesc să 
te desființeze. 

Sfaturi înțelepte, am primit cu toţii în fiecare zi. Gră- 
ite, ori nespuse. Transmise prin teologia cuvântului, 
privirii, muncii, rugăciunii... 

Căci ce poate fi mai minunat decât să afli răspuns 
potrivit frământărilor tale, sau să te descoperi în ochi 
necunoscuţi? Sau decât să simţi că ești o rotiță care, 
deși singură pare insignifiantă, împreună cu altele con- 
tribuie la buna funcţionare a întregului? 

Apoi, să te odihnești în candela liniștitoare a modu- 
lui de viaţă al lupilor tineri neîndoielnic te reclădește 
fiinţial. 

M-am întors acasă. Simt că oasele mi se destind 
într-o oboseală fericită. Încă respir în mine aer de 
Găbud. Aer de armonie, aer de veșnicie. 

Mi l-am înfiltrat până în cele mai mici vinișoare, ca 
rezervă pentru toate vânturile tomnatice și iernatice 
care vor bate. 

Nu va fi uşor să le stau împotrivă, dar de acum vreau 

EXISTENŢA CREȘTINĂ 


Există adevăruri religioase pe care creştinul trebuie 
să le creadă. Mulţi încep de la această viziune, explicarea 
realităţii religioase. De data aceasta nu vom analiza darul 
credinţei făcut de Dumnezeu, sau elementele din care 
e format și cum se primeşte acest dar. La fel, nu vom 
descrie adevărurile religioase pe care trebuie să le pri- 
mească un creştin, ci vom răspunde la întrebarea: În ce 
se deosebește, în viaţa de toate zilele, un credincios de 
un om necredincios? Ce proces se întâmplă în sufletul 
unui om atunci când se deschid ochii la noi orizonturi, 
atunci când se împlineşte în suflet darul credinţei? 
Rămâne tot omul dinainte, ca toţi ceilalţi, ori se trans- 
formă într-un alt om, deosebindu-se de oamenii care nu 
cred? 

Pornind, deci, inductiv de la un fapt concret, să cău- 
tăm să descoperim cum se prezintă sufletul unui om 
credincios. În acest fel este mai uşor să vedem dacă acest 
credincios, din punct de vedere spiritual, este mai sărac 
sau mai bogat decât ceilalţi oameni? Dacă el s-a împlinit 
pe sine, mai mult sau mai puţin, ca om? Cu alte cuvinte 
credinţa religioasă îl înstrăinează pe om de sine însuși 
sau îl realizează ca om? 

În Evanghelii întâlnim mereu următorul fenomen: 
cineva, lisus, se apropie, îi acostează pe oameni şi prin 
forţa fiinţei Sale, prin forţa Sa încărcată de putere, prin 
cuvântul Său, în care lucrează Duhul Vieţii, El spune:, Eu 
sunt Calea, Adevărul şi Viaţa...” (loan 14, 6), „Veniţi la 
mine toţi cei osteniţi...” (Matei 11, 28), „Cel ce crede în 
mine va face şi el lucrurile pe care le fac eu...” (loan 14, 
12). Oamenii sunt surprinşi de cuvintele Lui şi se 
îndreaptă spre El; ei vin, Îl ascultă, se miră, nădăjduiesc 
de la EI ajutor și milă pentru trup și suflet, pe care-l și 
află, dar nu-L înţeleg, și, de aceea, se și îndepărtează, 
apoi, de El; puţini rămân cu EI și-L urmează ori încotro 
se duce. Aceștia încearcă să ajungă în interiorul Său cu 
sufletul, acolo unde se află EI; caută, adică, să-i afle taina 
Sa. lisus trăieşte deschis, faptele sale sunt în văzul tutu- 
ror, dar până la urmă, El rămâne un mister nedezlegat. 

Evanghelistul loan ne povestește o întâmplare mis- 
terioasă care e ca o înseninare, ca o metaforă a acestor 
stări de spirit de care vorbim. Ucenicii se află cu barca 
pe lac, la pescuit. Pe neașteptate începe o furtună și vine 
Domnul pe valuri întru întâmpinarea lor. Ei se înfioară 
de spaimă. Dar lisus îi liniștește, asigurându-i:,Eu sunt...” 
(loan 6, 20), iar Petru, răspunzând, a zis:,„Doamne, dacă 
ești Tu, poruncește să vin la tine pe apă. Ela zis: Vino. lar 
Petru, coborându-se din corabie, a mers pe apă și a venit 
către lisus” (Matei 14, 28-29). Dar îndată se simte din nou 
prins de furtună, și iată că începe să se afunde, încât lisus 
trebuie să-l salveze: „Puțin credinciosule, pentru ce te-ai 
îndoit?” (Matei14, 31). 


Protopop AVRAM PETRIC 


Câtă vreme Domnul e cu noi se repetă același feno- 
men: El ne cheamă, noi ne înghesuim spre El, dar pe cale 
ne îndoim și ne cufundăm până ce, în sfârșit, vine eve- 
nimentul Rusaliilor, al coborârii Duhului Sfânt, care intră 
şi face parte din istoria umană, încât îi duce pe oameni 
la Dumnezeu. Duhul lucrează pentru ca omul să ajungă 
într-adevăr, la Hristos; mai mult, Duhul face ca omul să 
pătrundă în Hristos şi Hristos să locuiască în sufletul lui. 
Abia această vieţuire se cheamă, cum ne spune religia, 
existenţa creștină. 

Existenţa creștină, adică cel credincios, depășește 
existenţa dinainte. Existenţa creștină e biruinţa care 
supune lumea, e plinătatea vieţii veșnice, care pătrunde 
în toate luptele și tensiunile vieţii pământești; ea e stră- 
lucirea în devenire a fiilor lui Dumnezeu, transfor- 
mând-o, prin ea în făptura cea nouă, care trăiește din 
speranţă, ne spune ap. Pavel (Rom. 8, 24). În fine, credinţa 
e şi ea o taină care trebuie însăşi crezută. 

De aceea, nu există o teorie a credinţei creștine - care 
ar putea fi dedusă din mersul evenimentelor, sau, numai 
psihologic, din firea omului. Credinţa nu e un rezultat al 
experienţei umane, ci e forţa creatoare a lui Dumnezeu; 
ea nu izvorăște din sentimentalismul omului şi misticis- 
mul lui. Creștinul, viaţa creştină, nu se poate înţelege 
decât din descoperirea lui Dumnezeu. În ceea ce Dum- 
nezeu ne spune despre taina omului care crede. Acesta 
este punctul esenţial pentru a ne da seama de natura 
autentică a credinţei creștine, a existenţei creștine. 

SACRALITATEA VIEŢII UMANE 


Esenţa fiinţei umane ce duce ca destin spre divin, 
spre sacralitate, ca o amploare ce ţine de chenoza fiinţei, 
ca o profunzime ce are ca aspect un impact asupra omu- 
lui lăuntric, în care se aduce pe Sine, este un rod aliubi- 
rii tainice a lui Dumnezeu. 

Aceasta din urmă este o manifestare a propriei 
noastre dorinţe de a actualiza o permanentă bucurie a 
inimii, care aduce un imbold asupra fiecăruia dintre noi, 
o chemare spre ceea ce este sacru, divin, dincolo de 
cuvinte. Cuvinte ce aparţin în totalitatea lor de o fru- 
museţe interioară, ce determină o caracteristică a esenței 
creatoare, un miracol profund ce are ca valoare schim- 
barea dinăuntru, o chemare spre desăvârşire. 

Viaţa, ca dar al lui Dumnezeu dăruit întregii creaţii, 
ca o splendoare a omului, în care dăruirea de sine se 
produce în desăvârşirea fiinţei, ca şi interiorizare a unui 
proces lăuntric în care manifestarea omului, convorbirea 
cu Dumnezeu are un aspect ce adeseori se aduce ca 
finalitate în toată naturaleţea ce aparţine sacrului, încă 
din antichitate. 

Viaţa umană este un dar al lui Dumnezeu, spre mân- 
tuire, în care ne regăsim fiecare dintre noi, în care se 
aprofundează acea chemare ce ne este adresată 
înlăuntru nostru, spre o nouă viaţă, dincolo de veşnicie, 
în iubirea Tatălui Ceresc. 

Frumuseţea veşniciei, care mereu ne cheamă spre un 
drum ce aparţine unei stări regăsite în care se aprofun- 
dează bucuria ce aparţine unei alte lumi, o lume a rugă- 
ciunii, a schimbării de sine, un drum tainic în care 
regăsirea devine un nou acasă, acasă, care înseamnă un 
drum ce duce spre interiorul inimii, spre rugăciune, spre 
paradisul pierdut, care duce spre divinitatea absolută. 

Suprema fericire a omului în care pătrunde o micşo- 
rare de sine este ca el să devină Dumnezeu după har, ca 
o recunoştinţă către Cel ce L-a Creat, în schimbul iubirii 
Sale de oameni. Omul, în cinste fiind, nu a înţeles iubirea 
Creatorului Său, care i-a dat viaţă în schimbul iubirii. O 
iubire desăvârşită, ce doar un Părinte poate să dăruiască 
din preaplinul iubirii Sale... lubire ce a creat lumea, din 
nimic, ca să-l aducă apoi pe om la starea cea dintâi, pre- 
cum era, dintr-un început. 

Ca şi iubire a făpturii Sale, în divinitatea Sa absolută, 
dragostea este cea dintâi nădejde către Dumnezeu. Prin 
dragoste, ne facem părtaşi bucuriei, iar prin ascultare, 
spre mânturirea sufletelor, spre chenoza divinității 
umane, ca o chemare spre veşnicie. 

Chemarea lăuntrică a veşnicei, dinlăuntrul inimii 
noastre, ca semn al iubirii Dumnezeieşti, ne conduce 
spre un cer al nădejdii divine, spre ceea ce este sacru ca 
esenţă, un paradis infinit ce se apropie către absolut, 
dinspre fiinţa umană. 


DELIA-ELENA LOTREAN 


Astfel, această unire sacramentală al lui Dumnezeu 
cu făptura umană, duce spre divinitate, ca otransfigurare 
a omului mistic, în care se transformă ca o unire în care 
sacrul se transfigurează, ca un absolut, către o chemare, 
în care starea profundă a creaţiei se aduce ca ojertfa de 
mulţumire a Creatorului Său. Un miracol divin al lui 
Dumnezeu, ca otransformare profundă dintr-o stare de 
umanitate, de transfigurare a omului lăuntric, spre cerul 
inimii, a transfigurării profunde în Fiinţa absolută, către 
iubirea infinită, către Dumnezeu. 

PELERIN ÎN ȚARA SFÂNTĂ (XVIII) 


Încerc, în măsura timpului rămas, să revăd şi celelalte 
locuri sfinte, întrucât în biserica Sf. Mormânt sunt mai 
multe paraclise, altare ale ortodocșilor, ale catolicilor, 
armenilor și copţilor. De sus, de pe Golgota sau Muntele 
Calvarului, cum se mai numeşte, mă îndrept spre 
coloanele ce susţin bolta, cupola bisericii, pentru ca 
apoi să cobor scările spre Piatra Ungerii. 

Mă opresc și îngenunchez. Toţi credincioșii care vin 
aici îngenunchează, sărută și se roagă în acest loc, unde 
losif din Arimateea, cerând trupul Mântuitorului de la 
Pilat, împreună cu Nicodim L-a coborât de pe cruce, 
L-a uns cu mir, L-a înfășurat în giulgiu și L-a așezat în 
mormânt. În jurul acestei lespezi din marmură roşietică 
se cântă prohodul în Săptămâna Patimilor. În apropiere 
este o capelă, ce topografic ar corespunde locului cru- 
cificării (aici catolicii au un altar lateral). 

Subteran se află Capela Sf.Cruci, ce este în adminis- 
trarea armenilor ortodocși, iar în partea stângă intrării 
în Biserica Sf. Mormânt este Capela franciscană. 

În dreapta Sf. Mormânt se află capela romano- 
catolică şi nu depăarte se află cea a siro-iacobiţilor. 
Fiecare capelă se află pe locul unde s-au întâmplat 
scene biblice. 

Astfel Altarul franciscanilor se află pe locul unde 
lisus Hristos S-a arătat femeilor mironosiţe după Învi- 
ere. Capela se mai numește a Sf. Maria Magdalena. 

Capela catolică se află pe locul unde lisus s-a arătat 
Sf. Fecioare Maria după Înviere şi aici Sf. Elena și Patri- 
arhul lerusalimului ar fi atins Sf. Cruce de mortul care 
a înviat. 

Mă îndrept epre locul unde soldaţii romani L-au 
păzit pe lisus înainte de răstignire. În pardoseala 
paraclisului se află o lespede cu două orificii în care se 
introduceau picioarele celor condamnaţi, iar dedesubt 

picioarele erau legate în lanţuri. Paraclisul se numește 
al butucilor. 

Se spune că în acest loc Maica Sfântă ar fi leşinat iar 
locul este marcat de existenţa unei icoane a Maicii 
Domnului făcătoare de minuni. 

Spre Golgota se află de la Altarul închisorii, alte două 
paraclise mai mici. Este vorba de paraclisul ce mar- 
chează locul omorârii sutașului Longhin (ostașul pus 
cu paza răstignirii lui lisus). Longhin ar fi zis: "Cu ade- 
vărat Fiul lui Dumnezeu a fost acesta”. Pentru aceste 
cuvinte, pentru această recunoaștere a Fiului Omului, 
sutașul a fost omorât, devenind primul martir mărtu- 
risitor întru lisus Hristos. Al doilea paraclis este cel al 
Împărţirii veșmintelor lui lisus (de care am mai pome- 
nit şi care se află aproape de locul răstignirii). 

Tot în apropiere se află paraclisul Cununii de spini, 
la câţiva metri de paraclisul primului om - Adam. În 
paraclisul Cununii de spini se află o coloană de granit 
încadrată sub o masă de marmură. De acea coloană ar 
fi fost legat Mântuitorul în Pretoriu și i s-a pus cununa 
de spini pe cap. Se spune că în Vinerea Mare credincio- 
şii își lipesc urechile de masa de marmură și aud stri- 
gătele chinurilor, zgomotul lanțurilor şi loviturile biciu- 
lui și ciocanului când s-au bătut cuiele. 

Între paraclisul Cununii de spini şi cel al Împăratului 
Hadrian se aflăm un culoar care coboară spre Golgota, 
spre paraclisul Sf. Cruci. 

Sfântul Mormânt se leagă de locul găsirii crucii și a 
cuielor prin Altarul Arătării Domnului. Urc câteva trepte 
spre Anastasis, acolo unde este Altarul tâlharului Dis- 
mas, care a primit de la lisus intrarea în aceiași zi în rai. 

Ceasul îmi arată că trebuie să plec. Arunc o ultimă 
privire spre Altarul Anastasis, spre marea și mica cupolă, 
spre Rotondă, apoi spre Piatra Ungerii și mozaicul de 
pe peretele din apropiere,spre marile candele albe, ce 
atârnă deasupra Pietrei Ungerii, spre scările ce duc pe 
Golgota... 

Încerc să spun în gând o ultimă rugăciune. Numărul 
pelerinilor a devenit mult mai mare. Mă așez pentru 
câteva minute pe,„laviţa” din lemn ce se află în apropi- 
erea ușii, ce poartă amprentele timpului. Aici îmi regă- 
sesc o parte din grup. 

Când mă apropi de ieșire simt un nod în gât. Mă 
gândesc că nu pot mulţumi Celui de Sus pentru faptul 
că m-a ajutat să ajung aici, unde din secolul al IV-lea 
milioane de oameni au pășit, au venit să vadă, să afle, 
să ceară ajutor, alinare și să se roage pentru ei, pentru 
cei dragi și pentru cei apropiaţi. 

Cu aceste gânduri și cu ochii ce-i simt că mi se ume- 
zesc părăsesc locul sfânt punându-mi mâna și fruntea 
pe coloana din mijloc, cea despicată din stânga intrării. 

Observ în josul despicăturii că cineva a pus o lumâ- 
nare aprinsă. Îmi fac cruce şi spun în gând "Doamne 
ajută!” 

În timp ce autocarul se îndreaptă spre aeroport şi 
mai apoi, în avion, îmi amintesc şi „revăd în memorie”, 
dar și pe pelicula fotografică imaginile care mă vor 
însoţi multă vreme: Muntele Tabor, oazele de verdeață 
ale Văii Iordanului, Stejarul Mamvri, lerusalimul cu 
panorama sa, Cana Galileei, Pustiul cu Lavra Sf. Sava, 
Hozeva, Caranthania, Marea Moartă, apa lordanului, 
Muntele Măslinilor, Grădina Ghetsimani, Biserica Mor- 
mântului Maicii Domnului, Biserica Agoniei, Poarta de 
Aur, Valea Iosafat, Mănăstirea Sf. Ștefan, Biserica Sf. 


Mormânt... 
x 


Am scris aceste rânduri în dorinţa de a le aminti celor 
care au pășit pe aceste locuri, pentru cei ce doresc să 
meargă, dar mai ales pentru cei care au dorit să meargă 
şi nu au reșit. 

Desigur, relatarea mea este una incompletă fie din 
pricina aglomerării informaţiilor primite într-un atât de 
scurt timp, fie din pricina puţinelor surse și care uneori, 


însele ele, sunt contradictorii, suferind influenţa nemi- 
loasă a timpului milenar. 

Gândurile mi se împart acum între trecut, prezent 
şi viitor. Simt regretul de mai multe ori: regretul că tim- 
pul a fost prea scurt, regretul că am finalizat această 
relatare ce mă menținea în acea atmosferă a zilelor 
pline de gânduri frumoase, de rugăciune, de bunătate 
şi ușurare sufletească dăruite sufletului meu, regretul 
că la rândul meu nu am putut dărui mai mult și poate 
mai bine celor care citesc aceste rânduri. 

Acum, când sunt la finalul acestei relatări, mărturi- 
sesc că am scris cu mult drag. Un lucru e cert, că 
modestele mele rânduri le-am adresat din inimă, 
"făcând încă o dată pelerinajul”. În fiecare zi mă sim- 
ţeam atrasă” de drumul parcurs, de acele locuri auten- 
tice religios, topografic şi istoric. Scriind retrăiam încă 
o dată emoţiile săptămânii dăruită vieţii mele pămân- 
tene și nu pot decât să-l mulţumesc Bunului Dumne- 
zeu, Domnului nostru lisus Hristos din toată fiinţa mea 
pentru această favoare de a fi acolo, unde s-au deschis 
cerurile în lumină, credinţă și istorie. Doamne fii cu 
noi! 

Tu maica noastră din ceruri, de sus, 
Mântuitor ne-ai adus, pe lisus. 
Tu Maică Fecioară veșnic iubită, 
Decât heruvimii mult mai cinstită, 
Decât serafimii mai înălţată, 
Pruncul Tău sfânt ne este azi Tată. 
Pe Tatăl Ceresc noi Îl iubim, 
Dar, sigur, adesea, mai şi greșim. 
Te rugăm ca, la dreapta judecată, 
Să fii o sfântă şi bună avocată! 
Dă-ne Fecioară, înţelepciune, 
Ca s-o transmitem peste tot în lume! 
Dă-ne, din ceruri, Tu, energie, 
Lumea s-o facem mai bună să fie. 
S-alunge umbra urii și-a răzbunării, 
S-aleagă lumina iubirii şi a iertării ! 
Cu umilinţă acum, ne rugăm Ţie, 
Îndreaptă spre noi, privirea Ta vie. 
Preasfântă Fecioară Marie! 
Salvează-ne Tu, România, 
De Dumnezeu Născătoare, Maria ! 
Prof. MIHAI DOROFTEI 


OFără ovedinfă 
SP 
Scrii un cuvânt... cuvântul scris 
e-un leac sau o otravă 
tu vei muri, dar tot ce-ai scris 


rămâne-n urmă drum deschis 
spre moarte sau spre paradis. 


Arăţi o cale, calea ta 

Care în urma ta nu piere, 

E calea bună sau cea rea 

Se va prăbuși sau se va-nălța 
Vor merge suflete pe ea. 


Deci nu uita!.. Fii credincios 
Cu grijă și cu teamă 
Să lași în urmă luminos, 
Un semn, un gând, un drum frumos, 
Deschide ochii sufletului meu, 
O, Preaputernice Dumnezeu. 
ILONA GYURICZA 


CO roata 


A A 
m-a mângâral 


În dimineaţa în care m-am trezit 

Cu Dumnezeu în vis am vorbit 

Dumnezeu mi-a spus așa: 

Ai răbdare fata mea. Şi pe faţă mă mângâia. 


Sufletul tare mi s-a încălzit 
Simţeam că Dumnezeu m-a iubit 
Doamne Te rog tare aş vrea 
Când din lumea asta voi pleca 
Tu să mă duci pe calea Ta 


Să mă ţii tot lângă Tine 

Că acolo îmi este bine 

Tu m-ai iubit şi m-ai iertat de-al meu păcat 
Eu îţi mulţumesc cu drag 


Ajută-mă să nu mai fac păcate 
Sufăr foarte mult pentru toate 
În ziua asta mare îmi cer Doamne iertare 
Cu Tine am visat 
O mare linişte sufletească mi-ai dat. 
ANA VELICI 


A 
d 
OY aulă noa/le 
În astă noapte, Doamne, 
Te-aştept la malul minţii 


să potoleşti vuirea 
Ce-mi răvăşeşte duhul. 


Sunt valuri de nelinişti 
Care se sparg de gânduri 
Şi mi se face frică 

Să nu pier în vârtejul 
Furtunii dinăuntru. 


Dă-mi pacea Ta adâncă 
Din mijlocul urgiei, 
la-mi greul ce mă trage 
Spre fundurile mării, 
Dă-mi mersul Tău pe ape 
Ca să-Ţi întorc iubirea... 
MONICA PILLAT 

Cfoamna 
Toamna se lasă peste sufletul meu, 
Cad frunze, -i pustiu, mohorât și mi-e greu 
Cum este ea toamna, capricioasă, bizară 
La fel e și omul, anotimp de o vară. 
Taci! doar te miră și priveşte în zori 
În ţările calde păsări caută-n zări, 
Când cuibul ei cald, părăsește micuța, 
Găsi-l-va intact peste-un an, vrăbiuța? 
Dar iată, un stol se înalţă vioi, 
El zboară frumos și se uită la noi 
Îşi ia rămas bun de la omul sărman 
Ce rămâne să lupte cu iarna - dușman. 
Noi oamenii uităm adeseori... 
Preot CONSTANTIN MILIN 


Voi, biserici preasfinţite 
Pentru slujbe rânduite 
Pentru slava Bunului Dumnezeu, 
Care ne ajută şi ne scapă de suferinţă şi rău. 
Cinste vouă în veșnicie, 
Că prin voi ne mântuim 
Şi avem veşnic bucurie. 
Prin slujba preoţilor 
Şi învăţătura lor. 
Biserică lăcaş sfânt 
Fii cinstită în veșnicie 
De către toţi și toate pe pământ. 
Şi niciun rău în preajma ta 
Veşnic să nu poată sta 
Şi nici de tine apropia, 
Să biruieşti orice rău, 
Că tu sfântă biserică ești 
Lăcașul Bunului şi Sfântului Dumnezeu. 
Eşti lăcaşul înţelepciunii 
Dar și al marilor minuni 
Minuni mari dumnezeiești 
Pentru oameni pământești. 
Sfântă biserică să trăiești, 
În putere să sporeşti, 
Ca să poţi să ocrotești 
Făpturile omenești 
Pe toţi care vin la tine 
Cu năcazuri și suspine 
Şi cer ajutorul tău 
Şi-al Bunului Dumnezeu. 
Nebiruită să fii de niciun rău în veșnicie, 
Tu să fii mai sus, mai sus 
Sfântă Biserică a lui lisus. 
MAXIMILIAN DUMA 

Slavă ţie Maică, Fecioară Preacurată, 
Din sfânta rugăciune tu ai fost creată, 
Din neamul omenesc tu ai fost aleasă, 
Tatălui Ceresc Fiică şi Mireasă. 


Din preacuratul trup neprihănit, 

Tu L-ai născut pe Fiul Său Cel preaiubit, 
Pe Cruce El S-a dat să fie răstignit, 

Prin a Sa sfântă jertfă pe noi ne-a mântuit. 


Slavă ţie Maică, Fecioară Preacurată, 
Tu la Sfânta Cruce ai stat îndurerată, 
Când Fiul tău preadulce răstignit era 
Şi prin al tău suflet sabia-ţi trecea. 


Slavă ţie Maică, Fecioară Preacurată, 

Că la Sfânta Cruce, Mamă ne-ai fost dată. 
Mamă tu să fii pentru fiecare, 

lar prin tine Maică, la cer mijlocitoare. 


Slavă ţie Maică, Fecioară Preacurată, 

La tine noi avem acum nădejdea toată. 
Când necazuri sau boală noi avem, 

La tine, Maică bună, cu toţii alergăm. 


Cu a ta milostivire şi mare bunătate, 

Tu ne asculţi necazul la fiecare în parte. 

La sfânta ta icoană tu ne aștepți mereu, 
Mijlocitoarea noastră la bunul Dumnezeu. 


Tu ne aștepți căinţa, regretul pocăinţa, 
Să-ţi cerem ajutor să ne-ntărești credinţa. 
Noi prin rugăciune toate le primim, 

Dar după aceea, uităm să-ţi mulţumim. 


Pentru cei bolnavi și cei în nevoi, 
Primeşte îndurare de la robii tăi. 
Pentru că la tine avem nădejdea toată, 
Slavă ţie Maică, Fecioară Preacurată! 


ŞTEFAN BORŞ 


25 


Întrunit în şedinţă de 
lucru sub preşedinţia Preafericitului Părinte Patriarh Dan- 
iel la Reşedinţa patriarhală, în zilele de 28 şi 29 octombrie 
2014, Sfântul Sinod al Bisericii Ortodoxe Române a 
hotărât: 

1. Aprobarea Pastoralei Sfântului Sinod la încheierea 
Anului omagial euharistic (al Sfintei Spovedanii şi al Sfin- 
tei Împărtăşanii) şi a Anului comemorativ al Sfinţilor Mar- 
tiri Brâncoveni, care va fi citită în toate bisericile şi 
mănăstirile din ţară şi străinătate ale Patriarhiei Române 
în prima duminică din postul Naşterii Domnului (16 
noiembrie 2014); 

2. Declararea anului 2016 ca Anul omagial aleducaţiei 
religioase a tineretului creştin ortodox şi Anul comemora- 
tiv al Sfântului lerarh Martir Antim Ivireanul şi al tipogra- 
filor bisericeşti la împlinirea a 300 de ani de la moartea sa 
martirică (1716-2016); 

3. Extinderea la nivel naţional a campaniei Patriarhiei 
Române Donează sânge! Salvează o viaţă!, care se va 
derula cu sprijinul Televiziunii Române şi al Ministerului 
Sănătăţii. 

În perspectiva alegerilor prezidenţiale din România 
(2 noiembrie 2014), Sfântul Sinod îşi reafirmă îndemnul 
către slujitorii Sfintelor Altare şi credincioşii Bisericii 
Ortodoxe Române de a participa la vot în duhul credinţei 
şi al iubirii de Biserică şi Neam, cu responsabilitate 
creştină şi civică pentru împlinirea binelui comun în 
societatea românească şi viitorul României. 

La întrunirea Sfântului Sinod a participat în calitate 
de membru și Preasfinţitul Episcop-vicar Paisie Lugo- 
janul. 


Preasfinţitul Părinte Paisie Lugojanul, Epi- 
scop-vicar al Arhiepiscopiei Timișoarei, a oficiat luni 6 
octombrie, la împlinirea a nouă zile de la mutarea la 
Domnul a vrednicului de pomenire Mitropolit Nicolae 
Corneanu, slujba parastasului, la cripta ierarhilor de la 
subsolul Catedralei Mitropolitane din Timişoara. În 

cadrul acesteia, ierarhul a fost înconjurat de un sobor 
de preoți și diaconi, consilieri de la Centrul eparhial și 
slujitori ai sfântului locaș. La slujbă au participat anga- 
jaţii Centrului eparhial, monahiile de la reședința mitro- 
politană şi mai mulţi clerici şi credincioși timişoreni. În 
încheiere, P.On. Părinte dr. lonel Popescu, vicar eparhial 
al Arhiepiscopiei Timișoarei, a ţinut un cuvânt de oma- 
giere a personalităţii vrednicului Arhipăstor și Părinte 
iubitor al fiilor Mitropoliei Banatului. În toată perioada 
celor 40 de zile de la trecerea la cele veșnice a regreta- 
tului ierarh s-au ţinut zilnic slujbe de pomenire la cripta 
ierarhilor şi s-au tras clopotele sfântului locaș. 


Preasfinţitul Părinte Paisie Lugoja- 
nul, Episcop-vicar al Arhiepiscopiei Timişoarei, a efectuat 
următoarele slujiri arhierești în cursul lunii octombrie: 

- Duminică 5 octombrie a slujit Sfânta Liturghie la 
Catedrala Mitropolitană. În cadrul slujbei, ierarhul a fost 
înconjurat de un sobor de preoţi și diaconi, slujitori ai 
sfântului locaș. Cuvântul de învăţătură a fost adresat 
credincioşilor de PC. Părinte Daniel Hlodec, care a sub- 
liniat câteva dintre învăţăturile pe care pericopa evan- 
ghelică duminicală de la Luca 6, 31-36 ni le pune înainte. 
În finalul Sfintei Liturghii, Preasfinţitul Părinte Paisie 
Lugojanul, a săvârșit o slujbă de pomenire pentru Mitro- 
politul Nicolae Corneanu, vrednicul arhipăstor al cleri- 

cilor și credincioșilor bănăţeni, mutat la Domnul în ziua 
de 28 septembrie a.c;; 

- vineri 24 octombrie a slujit la catedrala mitropoli- 
tană, împreună cu mai mulţi clerici, cu ocazia aniversării 
zilei nașterii; 

- Duminică 26 octombrie, de sărbătoarea Sfântului 
Mare Mucenic Dimitrie, Izvorâtorul de Mir, a slujit în 


parohia Timişoara-Cetate, în prezenţa a numeroși eno- 
riași ai parohiei, a autorităţilor locale și a reprezentan- 
ţilor Armatei Române, Brigăzii 18 Infanterie Banat. În 
cuvântul de învăţătură, adresat celor prezenţi, Prea- 
sfinţitul Părinte Paisie a vorbit despre învăţăturile des- 
prinse din pericopa evanghelică duminicală, precum 
şi despre viaţa pilduitoare a Sfântului Mare Mucenic 
Dimitrie, Izvorâtorul de Mir, guvernatorul cetăţii Tesa- 
lonicului. După slujbă, ierarhul, înconjurat de soborul 
de preoţi şi diaconi a săvârșit slujba de sfințire a unei 
troițe înălțate în apropierea bisericii, prin osteneala PC. 
Părinte paroh Marcel Vlaicu şi a credincioşilor parohiei, 
precum și a reprezentanţilor Garnizoanei Timișoara. 
Răspunsurile liturgice au fost date de grupul psaltic 
„Sfântul loan Damaschin”, care a reprezentat Mitropo- 
lia Banatului la Concursul Naţional de Muzică Biseri- 
cească „Lăudaţi pe Domnul”, ediţia a VII-a; 

- luni 27 octombrie, de praznicul Sfântului Cuvios 
Dimitrie Basarabov, Preasfinţitul Episcop-vicar Paisie 
Lugojanul a săvârșit Sfânta Liturghie la catedrala patri- 
arhală din București împreună cu membrii Sfântului 
Sinod, sub protia Preafericitului Părinte Patriarh Teofil al 
III-lea al lerusalimului și a Preafericitului Părinte Patriarh 
Daniel. 


Hramul mănăstirii Dobrești. Mănăstirea Dobreşti 
şi-a serbat la 14 octombrie hramul principal, Sfânta 
Cuvioasă Parascheva. Cu acest prilej, credincioşi din 
întreg Banatul şi-au îndreptat paşii spre mănăstirea cti- 
torită de Preafericitul Părinte Patriarh Daniel, originar de 
pe aceste meleaguri timişene. Sfânta Liturghie a fost 
săvârşită de Preasfinţitul Părinte Paisie Lugojanul, Epis- 
cop-vicar al Arhiepiscopiei Timişoarei, înconjurat de un 
sobor de preoţi şi diaconi din cuprinsul eparhiei, precum 


şi delegaţi din partea mai multor eparhii din zona de 
vest a ţării. La slujbă au luat parte numeroşi credincioşi 
din zonă, pelerini, monahi şi monahii, profesori şi elevi 
de la şcoala din comună, dar şi oficialități locale şi 
judeţene. Aceştia au avut posibilitatea în timpul Sfintei 
Liturghii să se închine la veşmântul care a acoperit 
moaştele Sfintei Cuvioase Parascheva de la laşi, dăruit 
de ctitorul mănăstirii, Preafericitul Părinte Patriarh Dan- 
iel, pe vremea când era Mitropolit al Moldovei şi 
Bucovinei. Răspunsurile liturgice au fost date antifonic 
de un grup de monahi de la Mănăstirea Sihăstria din 
Moldova şi de Corala „Epifania” a protopopiatelor din 
Timişoara, formată din preoţi, diaconi și cântăreţi 
bisericeşti. În cadrul Sfintei Liturghii, ierarhul l-a hirotonit 
în treapta preoţiei pe diaconul Cristian Bogdan Laichici, 
numit pe seama Parohiei Șanovița, Protopopiatul Lugoj. 
Cuvântul de învăţătură a fost rostit de către P.On. Părinte 
dr. lonel Popescu, vicar-eparhial al Arhiepiscopiei 
Timişoarei. După slujbă, Preasfinţitul Părinte Paisie Lugo- 
janul a adresat un cuvânt de binecuvântare pentru cred- 
incioşii veniţi în număr mare la hramul sfintei mănăstiri, 
precum şi îndemnul de a urma vieţii pilduitoare a Sfintei 
Cuvioase Parascheva, care din fragedă pruncie şi-a 
împodobit sufletul curat şi neprihănit cu cele mai alese 
virtuţi. 


Pelerinaj în Țara Sfântă. Centrul de pelerinaje „Par- 
toș“ al Arhiepiscopiei Timișoarei a organizat, cu binecu- 
vântarea Preafericitului Părinte Patriarh Daniel, în peri- 
oada 15-21 octombrie, un pelerinaj în Ţara Sfântă, la care 
au participat 50 de pelerini, între care 14 preoţi din 
cadrul eparhiei. Grupul a fost condus de către Preasfin- 
ţitul Părinte Paisie Lugojanul, Episcop-vicar al Arhiepi- 
scopiei Timișoarei. Cu acest prilej, au fost vizitate Locurile 
Sfinte pentru întreaga creștinătate, la Betleem, locul 
Naşterii Domnului, cea mai veche biserică creștină din 
lume, aflată pe locul unde Împăratul Constantin şi Împă- 
răteasa Elena au ridicat un locaș de cult, precum și stră- 
vechile mănăstiri,„Sfântul Sava“ din pustiul ludeii și„Sfân- 
tul Teodosie cel Mare“. Apoi a fost vizitat lerusalimul cu 
Biserica Sfântului Mormânt şi a Învierii Domnului, Mun- 

tele Măslinilor, grădina Ghetsimani, bisericile închinate 
Maicii Domnului din Ghetsimani şi de pe Muntele Sion, 
Ein Karemul, localitatea natală a Sfântului loan Boteză- 
torul, și Lodul, locul în care se păstrează mormântul 
Sfântului Mare Mucenic Gheorghe, purtătorul de biru- 
inţă. De asemenea, pelerinii au vizitat Așezământul 
Românesc de la lerihon, unde au primit cazare și masă, 
bucurându-se de ospitalitate deosebită din partea mai- 
cilor care ostenesc acolo. Pelerinii au avut prilejul deo- 
sebit de a se închina moaștelor Sfântului loan lacob de 
la Hozeva, de a vizita partea de nord a ţării, Galileea cu 
Muntele Tabor, Nazaretul, Cana Galileii, Muntele Ferici- 
rilor ş.a. Momente deosebite au fost acelea în care gru- 
pul de pelerini, Preasfinţitul Paisie Lugojanul şi preoţii 
care i-au însoţit au fost primiţi de către Preafericitul Teo- 
fil al II-lea, Patriarhul lerusalimului şi al Întregii Palestine, 
fiecare dintre cei de faţă primind câte un dar de la Prea- 
fericirea Sa, iar clericii o cruce de iconom-stavrofor.Bucu- 
ria a fost sporită de slujirea la Sfântul Mormânt al Dom- 
nului nostru lisus Hristos a Sfintei Liturghii, oficiată în 
noaptea de sâmbătă spre duminică, 18/19 octombrie 
a.c., împreună cu ierarhi și preoţi de la Patriarhia lerusa- 
limului, din Rusia și din Ucraina, în prezenţa a sute de 
credincioşi din întreaga Ortodoxie. 


Vineri, 3 octom- 
brie, la sediul Centrului Eparhial din Timişoara a fost 
organizată o nouă sesiune a examenului de capacitate 


preoțească pentru licenţiaţii în Teologie Pastorală care 
doresc să se titularizeze pe un post clerical. La această 
sesiune s-au înscris trei clerici şi unsprezece licenţiaţi în 
Teologie Pastorală din cadrul eparhiei. Comisia de exam- 
inare a fost alcătuită din profesori de la Catedra de Teol- 
ogie din cadrul Facultăţii de Litere, Istorie şi Teologie din 
Timişoara. 


Catedrala Mitropolitană, Sfinţii 
Trei lerarhi”din Timişoara a găzduit vineri, 10 octombrie, 
etapa mitropolitană a Concursului Naţional de Muzică 
Bisericească,„Lăudaţi pe Domnul”. Concursul, ajuns la cea 
de-a 7-a ediţie, a reunit grupuri psaltice ale parohiilor 

din cele trei eparhii bănăţene: Arhiepiscopia Timişoarei, 
Arhiepiscopia Aradului şi Episcopia Caransebeşului. Cele 
trei grupuri psaltice concurente au fost: Grupul psaltic 
„Sfântul loan Damaschin” al Parohiei Timişoara-Cetate; 
Grupul psaltic „Trifon Lugojan” al Parohiei Arad-Centru 
şi Grupul psaltic al Parohiei „Sfântul Mare Mucenic Dim- 
itrie”din Caransebeş. Comisia de jurizare a fost alcătuită 
din profesori de specialitate de la centrele universitare 
din Bucureşti, Oradea şi Braşov. În urma deliberărilor, a 
fost desemnat câştigător Grupul psaltic „Sfântul loan 
Damaschin” al Parohiei Timişoara-Cetate. Acesta a 
reprezentat Mitropolia Banatului la etapa naţională a 
concursului, ce a avut loc în data de 27 octombrie a.c. 
la Studioul de concerte „Mihail Jora” (Sala Radio) din 
Bucureşti, unde a obținut locul l. 


În ziua de 28 octombrie preotul 
pensionar Nicolae Bistrian din Dumbrăviţa a trecut la 
cele veşnice, în etate de 84 de ani. A fost mai mulţi ani 
slujitor la parohia Dumbrăviţa și apoi îmbisericit la mai 
multe biserici din eparhie. Slujba înmormântării s-a 
săvârşit, după Sfânta Liturghie, joi 30 octombrie, în 
biserica parohiei Dumbrăviţa |, fiind săvârșită de către 
mai mulţi slujitori în frunte cu POn. Părinte protopop 
Mircea Szilagyi. Bunul Dumnezeu să îi facă parte de 
odihnă veşnică împreună cu toţi drepţii Săi! 

